title: Id-Direttiva 2005/65/KE tal-Parlament Ewropew u tal-Kunsill tas- 26 ta' Ottubru 2005  dwar it-titjib tas-sigurtà fil-portijiet Test b'rilevanza għaż-ŻEE.

text:
               25.11.2005

               MT

               Il-Ġurnal Uffiċjali ta’ l-Unjoni Ewropea

               28

         ID-DIRETTIVA 2005/65/KE TAL-PARLAMENT EWROPEW U TAL-KUNSILL
   tas-26 ta' Ottubru 2005
   dwar it-titjib tas-sigurtà fil-portijiet
   (Test b'relevanza għaż-ŻEE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 80(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkunsidraw l-opinjoni tal-Kumitat tar-Reġjuni (2),
   Filwaqt li jaġixxu bi qbil mal-proċedura stabbilita fl-Artikolu 251 tat-Trattat (3),
   Billi:

               (1)

               Inċidenti li huma riżultat ta' terroriżmu huma fost l-akbar theddida għall-ideali tad-demokrazija u tal-libertà u għall-paċi, liema ideali huma l-qofol ta' l-Unjoni Ewropea.

               (2)

               Persuni, infrastruttura u tagħmir fil-portijiet għandhom ikunu protetti minn inċidenti kontra s-sigurtà u l-effetti devastanti tagħhom. Tali protezzjoni tkun ta' benefiċċju għal min juża t-trasport, għall-ekonomija, u għas-soċjetà kollha kemm hi.

               (3)

               Fil-31 ta' Marzu 2004 il-Parlament Ewropew u l-Kunsill ta' l-Unjoni Ewropea adottaw ir-Regolament (KE) Nru 725/2004 dwar it-titjib fis-sigurtà tal-faċilitajiet tal-portijiet u tal-vapuri (4). Il-miżuri tas-sigurtà marittima imposti minn dak ir-Regolament huma biss parti mill-miżuri meħtieġa sabiex jinkiseb livell adegwat ta' sigurtà tul il-ktajjen tat-trasport li huma konnessi mal-marittimu. Dan ir-Regolament huwa limitat fil-kamp ta' applikazzjoni għal miżuri ta' sigurtà fuq bastimenti u x-ship/port interface immedjat.

               (4)

               Sabiex tinkiseb il-protezzjoni massima possibbli għall-industriji marittimi u tal-port, għandhom jiġu introdotti miżuri ta' sigurtà tal-portijiet, li jkopru kull port fil-konfini definiti mill-Istat Membru kkonċernat, u b'hekk jiġi assigurat li l-miżuri tas-sigurtà meħuda fl-applikazzjoni tar-Regolament (KE) Nru 725/2004 jibbenefikaw minn sigurtà mtejba fl-oqsma ta' attività ta' portijiet. Dawn il-miżuri għandhom japplikaw għal dawk il-portijiet li fihom tinsab waħda jew aktar mill-faċilitajiet tal-port koperti mir-Regolament (KE) Nru 725/2004.

               (5)

               Jeħtieġ li l-objettiv ta' sigurtà ta' din id-Direttiva jintlaħaq billi jiġu adottati miżuri xierqa mingħajr preġudizzju għar-regoli ta' l-Istati Membri fil-qasam tas-sigurtà nazzjonali u miżuri li jistgħu jittieħdu abbażi tat-Titolu VI tat-Trattat dwar l-Unjoni Ewropea.

               (6)

               L-Istati Membri għandhom jimxu fuq valutazzjonijiet tas-sigurtà dettaljati sabiex jidentifikaw id-delimitazzjonijiet eżatti taż-żoni rilevanti għas-sigurtà fil-port, kif ukoll fuq il-miżuri varji li huma meħtieġa sabiex tiġi żgurata sigurtà tal-portijiet xierqa. Jeħtieġ li tali miżuri jkunu differenti skond il-livell tas-sigurtà fil-post u jirriflettu differenzi fil-profil tar-riskju ta' żoni differenti fil-port.

               (7)

               L-Istati Membri għandhom japprovaw pjanijiet ta' sigurtà tal-portijiet li jinkludu s-sejbiet tal-valutazzjonijiet tas-sigurtà tal-portijiet. L-effettività tal-miżuri tas-sigurtà tirrikjedi wkoll id-diviżjoni ċara tax-xogħol bejn il-partijiet kollha involuti kif ukoll eżerċizzji regolari. Din id-diviżjoni ċara tax-xogħol u l-istabbiliment proċeduri ta' eżerċizzju fil-format tal-pjan tas-sigurtà tal-portijiet huma kkunsidrati li jikkontribwixxu b'mod sinifikanti għall-effettività tal-miżuri tas-sigurtà tal-portijiet, kemm dawk preventivi kif ukoll dawk ta' rimedju.

               (8)

               Bastimenti roll-on roll-off huma partikolarment vulnerabbli għal inċidenti kontra s-sigurtà, b'mod partikolari jekk iġorru passiġġieri kif ukoll merkanzija. Għandhom jittieħdu miżuri adegwati abbażi tal-valutazzjoni tar-riskji li jassiguraw li l-karozzi u l-vetturi tal-merkanzija destinati għat-trasport fuq bastimenti roll-on roll-off fuq rotot domestiċi u internazzjonali ma jkunux ta' riskju għall-bastiment, il-passiġġieri jew l-ekwipaġġ, kif ukoll għall-merkanzija. Il-miżuri għandhom jittieħdu b'tali mod li jsir lanqas tfixkil possibbli għall-effiċjenza ta' l-operazzjonijiet.

               (9)

               L-Istati Membri għandhom ikunu jistgħu jistabbilixxu kumitati għas-sigurtà tal-portijiet fdati bix-xogħol li joffru pariri prattiċi fil-portijiet koperti minn din id-Direttiva.

               (10)

               L-Istati Membri għandhom jiżguraw li r-responsabbiltajiet għas-sigurtà tal-portijiet huma rikonoxxuti b'mod ċar mill-partijiet kollha involuti. L-Istati Membri għandhom jissorveljaw l-aderenza mar-regoli tas-sigurtà u jistabbilixxu b'mod ċar awtorità ta' responsabbiltà għall-portijiet kollha tagħhom, japprovaw kull valutazzjoni u pjan ta' sigurtà għall-portijiet tagħhom, jistabbilixxu u jikkomunikaw kif xieraq il-livelli ta' sigurtà u jiżguraw li l-miżuri huma kkomunikati, implimentati u kkordinati tajjeb.

               (11)

               L-Istati Membri għandhom japprovaw il-valutazzjoni u l-pjanijiet u jissorveljaw l-implimentazzjoni tagħhom fil-portijiet tagħhom. Sabiex id-diżordni fil-portijiet u l-piż amministrattiv fuq l-organi ta' spezzjoni jinżammu għall-inqas li jista' jkun, is-sorveljanza ta' l-implimentazzjoni mill-Kummissjoni ta' din id-Direttiva għandha titwettaq b'mod konġunt ma' l-ispezzjonijiet stipolati fl-Artikolu 9(4) tar-Regolament (KE) Nru 725/2004.

               (12)

               L-Istati Membri għandhom jiżguraw li punt fokali jieħu r-rwol ta' punt ta' kuntatt bejn il-Kummissjoni u l-Istati Membri. Huma għandhom jinfurmaw lill-Kummissjoni dwar liema portijiet huma koperti minn din id-Direttiva abbażi tal-valutazzjonijiet tas-sigurtà imwettqa.

               (13)

               L-implimentazzjoni effettiva u standard ta' miżuri li jaqaw taħt din il-politika ta' sigurtà tqajjem mistoqsijiet importanti fir-rigward ta' l-iffinanzjar tagħha. L-iffinanzjar ta' miżuri addizzjonali ta' sigurtà m'għandux jikkawża tagħwiġ fil-kompetizzjoni. Sat-30 ta' Ġunju 2006 l-aktar tard, il-Kummissjoni għandha tissottometti lill-Parlament Ewropew u lill-Kunsill ir-riżultati ta' valutazzjoni dwar in-nefqa involuta fil-miżuri meħuda taħt din id-Direttiva, li jindirizzaw b'mod speċjali l-mod kif l-iffinanzjar jinqasam bejn l-awtoritajiet pubbliċi, l-awtoritajiet tal-portijiet u l-operaturi.

               (14)

               Din id-Direttiva tirrispetta d-drittijiet fundamentali u tosserva l-prinċipji rikonoxxuti b'mod partikolari fil-Karta tad-Drittijiet Fundamentali ta' l-Unjoni Ewropea.

               (15)

               Il-miżuri meħtieġa għall-implimentazzjoni ta' din id-Direttiva għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni (5).

               (16)

               Għandha tkun definita proċedura għall-adattazzjoni ta' din id-Direttiva biex jittieħed kont ta' l-iżviluppi fi strumenti internazzjonali u, fid-dawl ta' l-esperjenza, biex tadatta jew tikkumplementa d-dispożizzjonijiet dettaljati ta' l-Annessi ta' din id-Direttiva mingħajr ma jitwessa' l-kamp ta' applikazzjoni ta' din id-Direttiva.

               (17)

               Billi l-għan ta' din id-Direttiva, jiġifieri l-introduzzjoni u l-applikazzjoni bbilanċjata ta' miżuri xierqa fil-qasam tal-politika tat-trasport marittimu u l-politika tal-portijiet, jistgħu jintlaħqu aħjar fuq livell Komunitarju, minħabba d-dimensjoni Ewropea ta' din id-Direttiva, il-Komunità tista' tadotta miżuri skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, stabbilit f'dak l-Artikolu, din id-Direttiva ma tmurx lil hinn minn dak li hu meħtieġ sabiex jintlaħqu dawk l-għanijiet.

               (18)

               Billi din id-Direttiva titratta l-portijiet marittimi, l-obbligazzjonijiet imsemmija hawn ma japplikawx għall-Awstrija, ir-Repubblika Ċeka, l-Ungerija, il-Lussemburgu jew is-Slovakkja.

         ADOTTAW DIN ID-DIRETTIVA:
   Artikolu 1
   Is-Suġġett
   1.   L-għan ewlieni ta' din id-Direttiva huwa li jintroduċi miżuri Komunitarji biex tittejjeb is-sigurtà tal-portijiet fil-każ ta' theddid ta' inċidenti kontra s-sigurtà.
   Din id-Direttiva għandha tiżgura wkoll li l-miżuri tas-sigurtà meħuda permezz ta' l-applikazzjoni tar-Regolament (KE) Nru 725/2004 jibbenefikaw minn sigurtà mtejba tal-portijiet.
   2.   Il-miżuri msemmija fil-paragrafu 1 għandhom jikkonsistu fi:

               (a)

               regoli bażiċi komuni dwar miżuri ta' sigurtà tal-portijiet;

               (b)

               mekkaniżmu ta' implimentazzjoni ta' dawn ir-regoli;

               (ċ)

               mekkaniżmi xierqa ta' sorveljanza tal-konformità.

         Artikolu 2
   Il-Kamp ta' applikazzjoni
   1.   Din id-Direttiva tistabbilixxi miżuri tas-sigurtà li għandhom jiġu osservati fil-portijiet. L-istati Membri jistgħu japplikaw id-dispożizzjonijiet ta' din id-Direttiva f'żoni relatati mal-portijiet.
   2.   Il-miżuri stabbiliti f'din id-Direttiva għandhom japplikaw għal kull port fit-territorju ta' Stat Membru li fih tinsab faċilità tal-portijiet waħda jew aktar koperti minn pjan ta' sigurtà approvat għall-faċilità tal-portijiet skond ir-Regolament (KE) Nru 725/2004. Din id-Direttiva m'għandhiex tapplika għall-installazzjonijiet militari fil-portijiet.
   3.   L-Istati Membri għandhom jiddefinixxu għal kull port id-delimitazzjonijiet tal-port għall-finijiet ta' din id-Direttiva, filwaqt li jieħdu kont ta' l-informazzjoni li tirriżulta mill-valutazzjoni tas-sigurtà tal-portijiet kif inhu xieraq.
   4.   Fejn il-konfini ta' faċilità tal-port fi ħdan it-tifsira tar-Regolament (KE) Nru 725/2004 ġew definiti minn Stat Membru bħala li effettivament ikopru l-port, id-dispożizzjonijiet rilevanti tar-Regolament (KE) Nru 725/2004 għandhom jieħdu preċedenza fuq dawk ta' din id-Direttiva.
   Artikolu 3
   Id-Definizzjonijiet
   Għall-finijiet ta' din id-Direttiva:

               1.

               “port” tfisser kull żona speċifika ta' art u ilma, bil-konfini definiti mill-Istat Membru li fih jinsab il-port, li jkun fih xogħlijiet u tagħmir iddisinnjat biex jiffaċilita l-operazzjonijiet kummerċjali tat-trasport marittimu;

               2.

               “ship/port interface” tfisser l-interazzjonijiet li jseħħu meta bastiment huwa direttament u immedjatament effettwat minn azzjonijiet li jinvolvu l-moviment ta' persuni jew ta' merkanzija jew il-provvista ta' servizzi tal-port lill-bastiment jew minnu;

               3.

               “faċilità tal-port” tfisser post fejn iseħħ ix-ship/port interface; dan jinkludi żoni bħalma huma ankraġġi, irmiġġi u approċċi min-naħa tal-baħar, kif ikun xieraq;

               4.

               “punt fokali għas-sigurtà tal-portijiet” tfisser il-korp inkarigat minn kull Stat Membru sabiex iservi bħala punt ta' kuntatt għall-Kummissjoni u għall-Istati Membri oħra u li jiffaċilita, isegwi u jinforma dwar l-applikazzjoni tal-miżuri tas-sigurtà tal-portijiet stabbiliti f'din id-Direttiva;

               5.

               “awtorità tas-sigurtà tal-portijiet” tfisser l-awtorità responsabbli mill-kwistjonijiet ta' sigurtà f'port partikolari.

         Artikolu 4
   Kordinazzjoni mal-miżuri meħuda fl-applikazzjoni tar-Regolament (KE) Nru 725/2004
   L-Istati Membri għandhom jiżguraw li l-miżuri tas-sigurtà tal-portijiet introdotti minn din id-Direttiva huma kordinati fil-qrib mal-miżuri meħuda fl-applikazzjoni tar-Regolament (KE) Nru 725/2004.
   Artikolu 5
   Awtorità għas-sigurtà tal-portijiet
   1.   L-Istati Membri għandhom jinnominaw awtorità għas-sigurtà tal-portijiet għal kull port kopert minn din id-Direttiva. Awtorità għas-sigurtà tal-portijiet tista' tiġi maħtura għal aktar minn port wieħed.
   2.   L-awtorità għas-sigurtà tal-portijiet għandha tkun responsabbli mill-preparazzjoni u l-implimentazzjoni tal-pjanijiet ta' sigurtà tal-portijiet ibbażati fuq ir-riżultat tal-valutazzjoni tas-sigurtà tal-portijiet.
   3.   L-Istati Membri jistgħu jinnominaw “awtorità kompetenti għas-sigurtà marittima” prevista taħt ir-Regolament (KE) Nru 725/2004 bħala awtorità għas-sigurtà tal-portijiet.
   Artikolu 6
   Valutazzjoni tas-sigurtà tal-portijiet
   1.   L-Istati Membri għandhom jiżguraw li l-valutazzjoni tas-sigurtà tal-portijiet titwettaq għal dawk il-portijiet koperti minn din id-Direttiva. Dawn il-valutazzjonijiet għandhom jieħdu in konsiderazzjoni l-partikolaritajiet tas-setturi differenti ta' port u, fejn jitqies xieraq mill-awtorità relevanti ta' l-Istat Membru, taż-żoni kontigwi tiegħu jekk dawn ikollhom impatt fuq is-sigurtà fil-port u għandhom jikkunsidraw il-valutazzjonijiet ta' faċilitajiet tal-port fil-konfini tagħhom kif imwettqa fl-applikazzjoni tar-Regolament (KE) Nru 725/2004.
   2.   Kull valutazzjoni tas-sigurtà tal-portijiet għandha titwettaq billi jitqiesu mill-inqas il-ħtiġijiet minimi msemmija fl-Anness I.
   3.   Valutazzjonijiet tas-sigurtà tal-portijiet jistgħu jitwettqu minn organizzazzjoni rikonoxxuta tas-sigurtà skond l-Artikolu 11.
   4.   Valutazzjonijiet tas-sigurtà tal-portijiet għandhom jiġu approvati mill-Istat Membru kkonċernat.
   Artikolu 7
   Pjan tas-sigurtà tal-portijiet
   1.   Skond ir-riżultati tal-valutazzjoni tas-sigurtà tal-portijiet, l-Istati Membri għandhom jiżguraw li l-pjanijiet ta' sigurtà tal-portijiet huma żviluppati, miżmuma tajjeb u aġġornati. Il-pjanijiet tas-sigurtà tal-portijiet għandhom jindirizzaw b'mod adegwat il-partikolaritajiet tas-sezzjonijiet differenti tal-port u għandhom jintegraw il-pjanijiet tas-sigurtà għall-faċilitajiet tal-port fil-konfini tagħhom kif stabbilit fl-applikazzjoni tar-Regolament (KE) Nru 725/2004.
   2.   Pjanijiet tas-sigurtà tal-portijiet għandhom jidentifikaw, għal kull wieħed mill-livelli differenti tas-sigurtà msemmija fl-Artikolu 8:

               (a)

               il-proċedura li trid tiġi segwita;

               (b)

               il-miżuri li għandhom jiġu stabbiliti;

               (ċ)

               l-azzjonijiet li jridu jittieħdu.

         3.   Kull pjan ta' sigurtà tal-portijiet għandu jqis mill-inqas il-ħtiġijiet dettaljati speċifikati fl-Anness II. Meta u safejn ikun xieraq, il-pjan tas-sigurtà tal-portijiet għandu b'mod partikulari jinkludi l-miżuri ta' sigurtà li għandhom jiġu applikati għall-passiġġieri u l-vetturi lesti għall-imbark fuq bastimenti fuq il-baħar li jġorru passiġġieri u vetturi. Fil-każ tas-servizzi internazzjonali għat-trasport marittimu, l-Istati Membri kkonċernati għandhom jikkoperaw fil-valutazzjoni tas-sigurtà.
   4.   Pjanijiet għas-sigurtà tal-portijiet jistgħu jkunu żviluppati minn organizzazzjoni rikonoxxuta għas-sigurtà kif imsemmi fl-Artikolu 11.
   5.   Pjanijiet għas-sigurtà tal-portijiet għandhom jiġu approvati mill-Istat Membru kkonċernat qabel ma jkunu implementati.
   6.   L-Istati Membri għandhom jiżguraw li l-implimentazzjoni tal-pjanijiet għas-sigurtà tal-portijiet hija sorveljata. Is-sorveljanza għandha tkun ikkordinata ma' attivitajiet oħra ta' kontroll mwettqa fil-port.
   7.   L-Istati Membri għandhom jiżguraw li eżerċizzji adegwati jiġu mwettqa, b'kont meħud tal-ħtiġijiet bażiċi ta' l-eżerċizzju ta' taħriġ għas-sigurtà elenkati fl-Anness III.
   Artikolu 8
   Livelli ta' sigurtà
   1.   L-Istati Membri għandhom jintroduċu sistema ta' livelli tas-sigurtà għall-portijiet jew għall-partijiet minn portijiet.
   2.   Għandu jkun hemm 3 livelli ta' sigurtà, kif definiti mir-Regolament (KE) Nru 725/2004:

               —

               “Livell ta' sigurtà 1” ifisser il-livell li għalih miżuri ta' sigurtà protettivi minimi xierqa għandhom jiġu miżmuma f'kull ħin;

               —

               “Livell ta' sigurtà 2” ifisser il-livell li għalih miżuri ta' sigurtà protettivi addizzjonali xierqa għandhom jiġu miżmuma għal perjodu ta' żmien minħabba riskju elevat ta' inċident kontra s-sigurtà;

               —

               “Livell ta' sigurtà 3” ifisser il-livell li għalih miżuri ta' sigurtà protettivi speċifiċi xierqa għandhom jiġu miżmuma għal perjodu limitat ta' żmien meta inċident kontra s-sigurtà huwa probabbli jew imminenti, minkejja li jista' ma jkunx possibli li tiġi identifikata l-mira speċifika.

         3.   L-Istati Membri għandhom jiddeterminaw il-livelli ta' sigurtà li għandhom japplikaw għal kull port jew għal kull parti ta' port. F'kull livell ta' sigurtà, Stat Membru jista' jiddetermina li miżuri differenti ta' sigurtà għandhom jiġu implimentati f'partijiet differenti tal-port, skond ir-riżultati tal-valutazzjonijiet tas-sigurtà tal-portijiet.
   4.   L-Istati Membri għandhom jikkomunikaw lill-persuna jew persuni xierqa l-livell ta' sigurtà fis-seħħ għal kull port jew għal kull parti ta' port kif ukoll kull bidla li sseħħ f'dan ir-rigward.
   Artikolu 9
   L-uffiċjal tas-sigurtà tal-portijiet
   1.   Uffiċjal tas-sigurtà tal-portijiet għandu jkun approvat mill-Istat Membru kkonċernat għal kull port. Kull port għandu, fejn ikun prattiku, ikollu uffiċjal għas-sigurtà tal-portijiet differenti, iżda jista', jekk xieraq, jikkondividi uffiċjal tas-sigurtà.
   2.   L-uffiċjali tas-sigurtà tal-portijiet għandhom iwettqu l-irwol ta' punt ta' kuntatt għal kwistjonijiet tas-sigurtà tal-portijiet.
   3.   Fejn uffiċjal tas-sigurtà mhuwiex l-istess bħall-uffiċjal/i tas-sigurta tal-faċilità/ajiet tal-portijiet skond ir-Regolament (KE) Nru 725/2004, għandha tiġi żgurata koperazzjoni mill-qrib bejniethom.
   Artikolu 10
   Reviżjonijiet
   1.   L-Istati Membri għandhom jiżguraw li l-valutazzjoni tas-sigurtà tal-portijiet u l-pjanijiet għas-sigurtà tal-portijiet ikunu riveduti kif jixraq. Għandhom jiġu riveduti ta' l-inqas darba kull ħames snin.
   2.   Il-kamp ta' applikazzjoni tar-reviżjoni għandha tkun dik ta' l-Artikoli 6 jew 7, kif jixraq.
   Artikolu 11
   Organizzazzjoni rikonoxxuta għas-sigurtà
   L-Istati Membri jistgħu jaħtru organizzazzjonijiet rikonoxxuti għas-sigurtà għall-finijiet speċifikati f'din id-Direttiva. Organizzazzjonijiet rikonoxxuti għas-sigurtà għandhom jissodisfaw il-kundizzjonijiet stabbiliti fl-Anness IV.
   Artikolu 12
   Punt fokali għas-sigurtà tal-port
   L-Istati Membri għandhom jaħtru punt fokali għal aspetti ta' sigurtà tal-portijiet. L-Istati Membri jistgħu jinnominaw għal aspetti ta' sigurtà tal-portijiet il-punt fokali maħtur skond ir-Regolament (KE) Nru 752/2004. Il-punt fokali għas-sigurtà tal-portijiet għandu jikkomunika lill-Kummissjoni l-lista tal-portijiet ikkonċernati minn din id-Direttiva u għandu jinformaha b'kull bidla f'dik il-lista.
   Artikolu 13
   Kontroll ta' l-implimentazzjoni u tal-konformità
   1.   L-Istati Membri għandhom jistabbilixxu sistema li tiżgura superviżjoni adegwata u regolari tal-pjanijiet tas-sigurtà tal-portijiet u l-implimentazzjoni tagħhom.
   2.   Il-Kummissjoni, b'koperazzjoni mal-punti fokali msemmija fl-Artikolu 12, għandha tissorvelja l-implimentazzjoni ta' din id-Direttiva mill-Istati Membri.
   3.   Din is-sorveljanza għandha titwettaq b'mod konġunt ma' l-ispezzjonijiet imsemmija fl-Artikolu 9(4) tar-Regolament (KE) Nru 725/2004.
   Artikolu 14
   Adattamenti
   L-Annessi I sa IV jistgħu jiġu emendati bi qbil mal-proċedura msemmija fl-Artikolu 15(2), mingħajr ma jitwessa' il-kamp ta' l-applikazzjoni ta' din id-Direttiva.
   Artikolu 15
   Proċedura tal-Kumitat
   1.   Il-Kummisjoni għandha tkun assistita mill-kumitat stabbilit mir-Regolament (KE) Nru 725/2004.
   2.   Fejn issir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw, wara li jittieħed in konsiderazzjoni l-Artikolu 8 tagħha.
   Il-perjodu taż-żmien preskritt fl-Artikolu 5(6) tad-Deċiżjoni 1999/468/KE għandu jiġi stabbilit għal xahar.
   3.   Il-Kumitat għandu jadotta r-Regoli ta' Proċedura tiegħu.
   Artikolu 16
   Il-kunfidenzjalità u t-tixrid ta' l-informazzjoni
   1.   Fl-applikazzjoni ta' din id-Direttiva, il-Kummissjoni, bi qbil mad-dispożizzjonijiet tad-Deċiżjoni 2001/844/KE, KEFA, Euratom (6), għandha tieħu miżuri xierqa sabiex tiġi mħarsa l-informazzjoni skond ir-rekwiżit ta' kunfidenzjalità li għaliha għandha aċċess jew li hija kkomunikata lilha mill-Istati Membri.
   L-Istati Membri għandhom jieħdu miżuri ekwivalenti bi qbil mal-leġislazzjoni nazzjonali rilevanti.
   2.   Kwalunkwe persunal li jagħmel spezzjonijiet ta' sigurtà, jew li għandu x'jaqsam ma' informazzjoni kunfidenzjali relatata ma' din id-Direttiva, għandu jkollu livell xieraq ta' awtorizzazzjoni fir-rigward tas-sigurtà mill-Istat Membru li tiegħu l-persuna konċernat ikun ċittadin.
   Artikolu 17
   Penali
   L-Istati Membri għandhom jiżguraw li penali effettivi, proporzjonali u diswassivi jiġu introdotti għal ksur tad-dispożizzjonijiet nazzjonali li jiġu adottati b'segwitu għal din id-Direttiva.
   Artikolu 18
   Implimentazzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma' din id-Direttiva sa 15 Ġunju 2007. Għandhom jinfurmaw lill-Kummissjoni b'dan minnufih.
   Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. Il-metodi ta' kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
   Artikolu 19
   Rapport ta' Valutazzjoni
   Mhux iktar tard minn 15 Diċembru 2008 u kull ħames snin minn hemm 'il quddiem, il-Kummissjoni għandha tippreżenta rapport ta' valutazzjoni lill-Parlament Ewropew u lill-Kunsill ibbażat, fost l-oħrajn, fuq l-informazzjoni miksuba skond l-Artikolu 13. Fir-rapport, il-Kummissjoni għandha tanalizza l-konformità ma' din id-Direttiva mill-Istati Membri u l-effettività tal-miżuri meħuda. Jekk ikun neċessarju, din għandha tippreżenta proposti għal miżuri addizzjonali.
   Artikolu 20
   Dħul fis-seħħ
   Din id-Direttiva għandha tidħol fis-seħħ fl-għoxrin jum wara dak li fih tiġi pubblikata fil-Ġurnal Uffiċjali ta' l-Unjoni Ewropea.
   Artikolu 21
   Destinatarji
   Din id-Direttiva hija indirizzata lill-Istati Membri li għandhom portijiet kif imsemmi fl-Artikolu 2(2).

      Magħmula fi Strasburgu, nhar is-26 ta' Ottubru 2005.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         D. ALEXANDER

      (1)  ĠU C 120, ta' l-20.5.2005, p. 28.

      (2)  ĠU C 43, tat-18.2.2005, p. 26.

      (3)  Opinjoni tal-Parlament Ewropew ta' l-10 ta' Mejju 2005 (għadha mhix ippubblikata fil-Ġurnal Uffiċċjali) u Deċiżjoni tal-Kunsill tas-6 ta' Ottubru 2005.

      (4)  ĠU L 129, tad-29.4.2004, p. 6.

      (5)  ĠU L 184, tas-17.7.1999, p. 23.

      (6)  ĠU L 317, tat-3.12.2001, p. 1. Deċiżjoni kif l-aħħar emendata mid-Deċiżjoni 2005/94/KE, Euratom (ĠU L 31, tal-4.2.2005, p. 66).

      ANNESS I
      VALUTAZZJONI TAS-SIGURTÀ TAL-PORT
      Il-valutazzjoni tas-sigurtà tal-portijiet hija l-bażi għall-pjan tas-sigurtà tal-portijiet u l-implimentazzjoni tiegħu. Il-valutazzjoni tas-sigurtà tal-portijiet se tkopri mill-inqas:

                  —

                  l-identifikazzjoni u l-valutazzjoni ta' l-assi u l-infrastruttura importanti, li huwa importanti li jiġu protetti;

                  —

                  l-identifikazzjoni ta' theddid possibbli għall-assi u l-infrastruttura u l-probabbilità li dawn iseħħu, sabiex jiġu stabbiliti u prijoritizzati l-miżuri ta' sigurtà;

                  —

                  l-identifikazzjoni, l-għażla u l-prijoritizzazzjoni tal-kontro-miżuri u l-bidliet ta' proċedura u l-livelli ta' effettività tagħhom fit-tnaqqis tal-vulnerabbilità; u

                  —

                  l-identifikazzjoni tad-dgħufijiet, inklużi l-fatturi umani fl-infrastruttura, il-politika u proċeduri.

            Għal dan il-għan, il-valutazzjoni se tkopri mill-inqas:

                  —

                  l-identifikazzjoni taż-żoni kollha li huma rilevanti għas-sigurtà tal-port, biex b'hekk jiġu definiti wkoll il-konfini tal-port. Dan jinkludi faċilitajiet ta' portijiet li huma diġà koperti mir-Regolament (KE) Nru 725/2004 u li l-valutazzjoni tar-riskju tagħhom ser isservi ta' bażi;

                  —

                  l-identifikazzjoni ta' oqsma tas-sigurtà li jirriżultaw mill-interface bejn faċilità tal-port u miżuri oħra tas-sigurtà tal-port;

                  —

                  l-identifikazzjoni ta' liema persunal tal-port se jkun suġġett għal kontrolli dwar il-passat u/jew għal awtorizzazzjoni ta' sigurtà minħabba l-involviment tiegħu f'żoni ta' riskju għoli;

                  —

                  it-taqsim, jekk utli, tal-port skond il-possibbiltà ta' inċidenti kontra s-sigurtà. Iż-żoni mhux ser ikunu ġġudikati biss fuq il-profil dirett tagħhom bħala mira potenzjali, iżda wkoll fuq l-irwol potenzjali tal-mogħdija meta żoni fil-viċinanzi jkunu l-mira;

                  —

                  l-identifikazzjoni ta' varjazzjoni tar-riskji, eż. dawk ibbażati fuq l-istaġun;

                  —

                  l-identifikazzjoni tal-karatteristiċi speċifiċi ta' kull sub-żona, bħalma huma l-lokal, l-aċċessi, il-forniment ta' l-elettriku, is-sistema tal-komunikazzjoni, il-proprjetà u l-utenti kif ukoll elementi oħra li huma kkunsidrati bħala rilevanti għas-sigurtà;

                  —

                  l-identifikazzjoni ta' xenarji potenzjali ta' theddid għall-port. Il-port kollu jew partijiet speċifiċi ta' l-infrastruttura, tal-merkanzija, tal-bagalji, tan-nies jew tat-tagħmir tat-trasport tiegħu fi ħdan il-port jistgħu jkunu l-mira diretta ta' theddida identifikata;

                  —

                  l-identifikazzjoni tal-konsegwenzi speċifiċi ta' xenarju ta' theddid. Il-konsegwenzi jistgħu jolqtu sub-żona waħda jew aktar. Kemm il-konsegwenzi diretti kif ukoll dawk indiretti se jiġu identifikati. Attenzjoni speċjali se tingħata lir-riskju ta' diżgrazzji umani;

                  —

                  l-identifikazzjoni tal-possibiltà ta' gruppi ta' effetti ta' inċidenti kontra s-sigurtà;

                  —

                  l-identifikazzjoni tal-vulnerabbiltà ta' kull sub-żona;

                  —

                  l-identifikazzjoni ta' l-aspetti organizzattivi li huma rilevanti għas-sigurtà kumplessiva tal-port, inkluż it-taqsim ta' l-awtoritajiet li għandhom x'jaqsmu mas-sigurtà, ir-regoli u l-proċeduri eżistenti;

                  —

                  l-identifikazzjoni tal-vulnerabbiltà tas-sigurtà globali tal-portijiet li għandha x'jaqsam ma' l-aspetti leġislattivi u ta' proċedura;

                  —

                  l-identifikazzjoni ta' miżuri, proċeduri u azzjonijiet li huma mmirati lejn it-tnaqqis ta' vulnerabbiltà kritika. Attenzjoni speċifika se tingħata lill-bżonn għal, u l-mezzi ta' kontroll ta' l-aċċess jew restrizzjonijiet għall-port kollu kemm hu jew għal partijiet speċifiċi tal-port, inklużi l-identifikazzjoni tal-passiġġieri, l-impjegati tal-port jew ħaddiema oħra, viżitaturi u ekwipaġġi tal-bastimenti, ħtiġijiet ta' sorveljanza taż-żona jew ta' l-attività, il-kontroll tal-merkanzija u tal-bagalji. Miżuri, proċeduri u azzjonijiet se jikkorrispondu mar-riskju perċepit, li jista' jvarja bejn żona u oħra tal-port;

                  —

                  l-identifikazzjoni ta' kif miżuri, proċeduri u azzjonijiet se jiġu rinforzati fl-eventwalità ta' żieda fil-livell ta' sigurtà;

                  —

                  l-identifikazzjoni ta' ħtiġijiet speċifiċi sabiex jiġu trattati problemi stabbiliti ta' sigurtà, bħalma huma merkanzija, bagalji, tankijiet, proviżjonijiet jew persuni “suspettużi”, pakketti mhux magħrufa, perikli magħrufa (eż. bomba). Dawn il-ħtiġijiet se janaliżżaw il-kundizzjonijiet ta' jekk huwiex meħtieġ li r-riskju jitneħħa fil-post fejn ikun jew wara li jiġi mċaqlaq għal żona sigura;

                  —

                  l-identifikazzjoni ta' miżuri, proċeduri u azzjonijiet immirati lejn il-limitazzjoni u t-tnaqqis tal-konsegwenzi;

                  —

                  l-identifikazzjoni tat-taqsim tax-xogħlijiet li jippermettu li sseħħ l-implimentazzjoni xierqa u korretta tal-miżuri, proċeduri u azzjonijiet li ġew identifikati;

                  —

                  l-għotja ta' attenzjoni speċifika, fejn xieraq, lir-relazzjoni ma' pjanijiet oħra tas-sigurtà (eż. pjanijiet tas-sigurtà tal-faċilitajiet tal-port) u miżuri tas-sigurtà diġà eżistenti. Attenzjoni se tingħata wkoll lir-relazzjoni ma' pjanijiet oħra ta' rispons (eż. pjan ta' rispons għat-tixrid taż-żejt, pjan ta' kontinġenza tal-port, pjan ta' intervenzjoni medika, pjan għal diżastru nukleari, eċċ.);

                  —

                  l-identifikazzjoni ta' ħtiġijiet ta' komunikazzjoni għall-implimentazzjoni tal-miżuri u tal-proċeduri;

                  —

                  l-għotja ta' attenzjoni speċifika għall-miżuri sabiex informazzjoni sensittiva dwar is-sigurtà tiġi protetta mill-iżvelar;

                  —

                  l-identifikazzjoni tal-ħtieġa li persuna tkun taf għal dawk kollha li huma direttament involuti, kif ukoll, fejn hu xieraq, il-pubbliku ġenerali.

      ANNESS II
      PJAN TAS-SIGURTÀ TAL-PORTIJIET
      Il-pjan tas-sigurtà tal-portijiet jistipola l-arranġamenti tas-sigurtà tal-portijiet. Ser ikun ibbażat fuq is-sejbiet fil-valutazzjoni tas-sigurtà tal-portijiet. Ser jistipola miżuri dettaljati b'mod ċar. Ser ikollu mekkaniżmu ta' kontroll li jippermetti, fejn hu meħtieġ, li jittieħdu l-miżuri korrettivi xierqa.
      Il-pjan tas-sigurtà tal-portijiet ser ikun ibbażat fuq l-aspetti ġenerali li ġejjin:

                  —

                  jiddefinixxi ż-żoni kollha li huma rilevanti għas-sigurtà tal-portijiet. Skond il-valutazzjoni tas-sigurtà tal-port, miżuri, proċeduri u azzjonijiet jistgħu jvarjaw minn sub-żona għall-oħra. Fil-fatt, xi sub-żoni jistgħu jirrekjedu miżuri preventivi ikbar minn oħrajn. Attenzjoni speċjali għandha tingħata lill-interfaces bejn sub-żona u oħra, kif identifikati fil-valutazzjoni tas-sigurtà tal-portijiet;

                  —

                  jiżgura l-kordinazzjoni bejn miżuri tas-sigurtà għal żoni b'karatteristiċi tas-sigurtà differenti;

                  —

                  jipprovdi, fejn hu meħtieġ, għal miżuri varjabbli kemm fir-rigward ta' partijiet differenti tal-port, livelli ta' sigurtà li jinbidlu, u għarfien speċifiku;

                  —

                  jidentifika struttura ta' organizzazzjoni li tappoġġja t-titjib tas-sigurtà tal-portijiet.

            Abbażi ta' dawn l-aspetti ġenerali, il-pjan tas-sigurtà tal-portijiet se jattribwixxi xogħlijiet u jispeċifika pjanijiet ta' xogħol f'dawn l-oqsma:

                  —

                  ħtiġijiet ta' aċċess. Għal ċerti żoni, il-ħtiġijiet jidħlu fis-seħħ biss meta livelli tas-sigurtà jeċċedu l-limiti minimi. Il-ħtiġijiet u l-limiti kollha se jiġu inklużi fil-pjan tas-sigurtà tal-port;

                  —

                  ħtiġijiet relatati mal-kontroll ta' ID, bagalji u merkanzija. Ħtiġijiet jistgħu japplikaw għal sub-żoni jew le; ħtiġijiet jistgħu japplikaw bis-sħiħ għal sub-żoni differenti jew le. Persuni deħlin, jew li qegħdin f'sub-żona jistgħu jiġu kkontrollati. Il-pjan tas-sigurtà tal-portijiet ser jirrispondi b'mod xieraq għas-sejbiet tal-valutazzjoni tas-sigurtà tal-portijiet, li huwa l-għodda li permezz tagħha l-ħtiġijiet tas-sigurtà ta' kull sub-żona u fuq kull livell tas-sigurtà jistgħu jiġu identifikati. Meta karti ta' l-identità apposta huma żviluppati għal finijiet tas-sigurtà tal-portijiet, proċeduri ċari se jiġu stabbiliti għall-ħruġ, il-kontroll ta' l-użu u r-ritorn ta' tali dokumenti. Tali proċeduri se jieħdu in konsiderazzjoni l-partikolaritajiet ta' ċerti gruppi ta' persuni li jużaw il-port sabiex miżuri xierqa jkunu jistgħu jiġu implimentati sabiex l-impatt negattiv ta' ħtiġijiet ta' kontroll ta' l-aċċess ikun limitat. Kategoriji se jinkludu mill-inqas il-baħħara, l-uffiċjali ta' l-awtorità, persuni li ta' sikwit jaħdmu fil-port jew iżuru l-port, residenti li jgħixu fil-port u persuni li xi kultant jaħdmu fil-port jew iżuru l-port;

                  —

                  il-komunikazzjoni ma' l-awtoritajiet tal-kontroll tal-merkanzija, tal-bagalji u tal-passiġġieri. Fejn hu meħtieġ, il-pjan huwa li jkun hemm provvediment sabiex sistemi ta' informazzjoni u ta' clearance ta' dawn l-awtoritajiet jiġu konnessi, inklużi s-sistemi ta' clearance ta' qabel il-wasla;

                  —

                  proċeduri u miżuri ta' kif għandhom jiġu trattati merkanzija, bagalji, tankijiet, proviżjonijiet jew persuni li jqajmu suspett, inklużi l-identifikazzjoni ta' żona sigura; kif ukoll għal kwistjonijiet oħra tas-sigurtà u ta' ksur tas-sigurtà tal-port;

                  —

                  ħtiġijiet ta' sorveljanza għal sub-żoni jew attivitajiet f'sub-żoni. Kemm il-ħtieġa għal soluzzjonijiet tekniċi u s-soluzzjonijiet tekniċi nfushom se joħorġu mill-valutazzjoni tas-sigurtà tal-port;

                  —

                  sinjali. Żoni li għandhom ħtiġijiet ta' aċċess u/jew ta' kontroll, ser ikunu indikati sewwa permezz ta' sinjali. Il-ħtiġijiet ta' kontroll u aċċess se jiġu fformulati b'konsiderazzjoni xierqa tal-liġijiet u l-prattika eżistenti. Is-sorveljanza ta' l-attivitajiet se tkun indikata sewwa jekk dan huwa meħtieġ mil-leġislazzjoni nazzjonali;

                  —

                     clearance ta' komunikazzjoni u sigurtà. Kull informazzjoni rilevanti għas-sigurtà se tiġi komunikata sewwa skond l-istandards ta' clearance ta' sigurtà inklużi fil-pjan. Minħabba s-sensittività ta' xi ftit mill-informazzjoni, il-komunikazzjoni ser tkun ibbażata fuq “il-bżonn li persuna tkun taf”, iżda se tinkludi fejn huwa meħtieġ, il-proċeduri għal komunikazzjonijiet indirizzati lill-pubbliku ġenerali. Standards ta' clearance ta' sigurtà se jagħmlu parti mill-pjan u huma mmirati lejn il-protezzjoni ta' informazzjoni sensittiva fir-rigward tas-sigurtà minn żvelar mhux awtorizzat;

                  —

                  rappurtar ta' inċidenti ta' sigurtà. Bl-iskop li tiġi żgurata rispons veloċi, il-pjan tas-sigurtà tal-portijiet se jistipula ħtiġijiet ċari ta' rappurtar ta' kull inċident kontra s-sigurtà lill-uffiċjal tas-sigurtà tal-portijiet u/jew lill-awtorità kompetenti għas-sigurtà tal-port;

                  —

                  integrazzjoni ma' pjanijiet jew attivitajiet oħra ta' prevenzjoni. Il-pjan se jittratta speċifikament l-integrazzjoni ma' attivitajiet ta' prevenzjoni u kontroll fis-seħħ fil-port;

                  —

                  l-integrazzjoni ma' pjanijiet oħra ta' rispons u/jew inklużjoni ta' miżuri, proċeduri u azzjonijiet speċifiċi ta' rispons. Il-pjan se jagħti kont b'mod dettaljat ta' l-interazzjoni u l-kordinazzjoni ma' pjanijiet oħra ta' rispons u ta' emerġenza. Fejn hu meħtieġ, kunflitti u nuqqasijiet għandhom jiġu solvuti;

                  —

                  ħtiġijiet ta' taħriġ u eżerċizzju;

                  —

                  l-organizzazzjoni ta' l-operat għas-sigurtà tal-portijiet u proċeduri ta' xogħol. Il-pjan tas-sigurtà tal-portijiet se jittratta speċifikament l-organizzazzjoni tas-sigurtà tal-port, it-taqsim tax-xogħlijiet u l-proċeduri ta' xogħol. Se jittratta wkoll il-kordinazzjoni ma' l-uffiċjali tal-faċilità tal-port u tas-sigurtà tal-bastimenti, fejn hu xieraq. Se jiddetermina r-responsabbiltajiet tal-kumitat tas-sigurtà tal-port, jekk dan jeżisti;

                  —

                  proċeduri għall-adattament u l-aġġornament ta' pjan tas-sigurtà tal-portijiet.

      L-ANNESS III
      ĦTIĠIJIET BAŻIĊI TA' L-EŻERĊIZZJU TA' TAĦRIĠ GĦAS-SIGURTÀ
      Tipi varji ta' eżerċizzji ta' taħriġ li jistgħu jinvolvu l-parteċipazzjoni ta' uffiċjali tas-sigurtà tal-faċilitajiet tal-portijiet, flimkien ma' l-awtoritajiet rilevanti ta' l-Istati Membri, uffiċjali tas-sigurtà ta' kumpanniji, jew uffiċjali tas-sigurtà tal-bastimenti, jekk dawn huma disponibbli, ser isiru għall-inqas darba kull sena b'mhux iktar minn 18-il xahar bejn l-eżerċizzji. Talbiet għall-parteċipazzjoni minn uffiċjali tas-sigurtà ta' kumpanniji jew uffiċjali tas-sigurtà tal-bastimenti f'eżerċizzji konġunti ta' taħriġ ser isiru tenut kont ta' l-implikazzjonijiet għas-sigurtà u x-xogħol fuq il-bastiment. Dawn l-eżerċizzji ta' taħriġ se jittestjaw il-komunikazzjoni, il-kordinazzjoni, id-disponibiltà tar-riżorsi u r-rispons. Dawn l-eżerċizzji ta' taħriġ jistgħu jkunu:

                  (1)

                  ta' skala normali jew live;

                  (2)

                  simulazzjoni madwar mejda jew seminar; jew

                  (3)

                  konġunti ma' eżerċizzji oħra bħalma huma rispons ta' l-emerġenza jew eżerċizzji oħra ta' l-awtorijiet ta' l-Istat tal-portijiet.

      L-ANNESS IV
      KONDIZZJONIJIET LI GĦANDHOM JIĠU SODISFATTI MINN ORGANIZZAZZJONI RIKONOXXUTA GĦAS-SIGURTÀ
      Organizzazzjoni rikonoxxuta għas-sigurtà trid tkun kapaċi turi:

                  (1)

                  għarfien tajjeb ta' l-aspetti rilevanti tas-sigurtà tal-portijiet;

                  (2)

                  għarfien xieraq ta' l-operat tal-portijiet, inkluż l-għarfien tad-disinn u l-kostruzzjoni tal-portijiet;

                  (3)

                  għarfien xieraq ta' l-operazzjonijiet tas-sigurtà rilevanti oħra li jaffetwaw potenzjalment is-sigurtà tal-portijiet;

                  (4)

                  il-kapaċità li tiżen ir-riskji probabbli għas-sigurtà tal-portijiet;

                  (5)

                  il-kapaċità li żżomm u ttejjeb l-għarfien tajjeb tas-sigurtà tal-portijiet tal-persunal tagħha;

                  (6)

                  il-kapaċità li tissorvelja l-affidabilità kontinwa tal-persunal tagħha;

                  (7)

                  il-kapaċità li żżom fis-seħħ miżuri xierqa sabiex l-iżvelar mhux awtorizzat, u l-aċċess għal, materjal li huwa sensittiv għas-sigurtà jiġi evitat;

                  (8)

                  għarfien tal-leġislazzjoni nazzjonali u internazzjonali u ħtiġijiet tas-sigurtà rilevanti.

                  (9)

                  għarfien ta' theddid kurrenti għas-sigurtà u t-tendenzi;

                  (10)

                  l-abiltà li tirrikonoxxi u ssib armi, sustanzi u mezzi perikolużi;

                  (11)

                  l-abiltà li tirrikonoxxi, fuq bażi mhux diskriminatorja, il-karatteristiċi u l-mudelli ta' mġieba ta' persuni li x'aktarx jistgħu jheddu s-sigurtà tal-portijiet;

                  (12)

                  għarfien tat-tekniċi li jistgħu jintużaw sabiex jiġu evitati l-miżuri tas-sigurtà;

                  (13)

                  għarfien tat-tagħmir u sistemi tas-sigurtà u s-sorveljanza u l-limitazzjonijiet operazzjonali tagħhom.

            Organizzazzjoni rikonoxxuta tas-sigurtà li tkun għamlet valutazzjoni tas-sigurtà tal-portijiet jew irrivediet tali valutazzjoni għal port mhijiex permessa tistabbilixxi jew tirrevedi l-pjan tas-sigurtà għall-istess port.


title: Id-Direttiva tal-Kunsill 2001/44/KE tal-15 ta' Ġunju 2001 li temenda d-Direttiva 76/308/KEE dwar l-assistenza bejn xulxin għall-irkupru tal-pretensjonijiet li jirriżultaw mill-ħidmiet li jiffurmaw parti mis-sistema ta' l-iffinanzjar tal-Fond Agrikolu Ewropew dwa Gwida u Garanzija (FAEGG), u ta' imposti agrikoli u dazji doganali u fir-rigward ta' taxxa fuq il-valur miżjud u ċertu dazji tas-sisa

text:
Avviż Legali Importanti

|

32001L0044

Official Journal L 175 , 28/06/2001 P. 0017 - 0020

		Id-Direttiva tal-Kunsill 2001/44/KEtal-15 ta' Ġunju 2001li temenda d-Direttiva 76/308/KEE dwar l-assistenza bejn xulxin għall-irkupru tal-pretensjonijiet li jirriżultaw mill-ħidmiet li jiffurmaw parti mis-sistema ta' l-iffinanzjar tal-Fond Agrikolu Ewropew dwa Gwida u Garanzija (FAEGG), u ta' imposti agrikoli u dazji doganali u fir-rigward ta' taxxa fuq il-valur miżjud u ċertu dazji tas-sisaIL-KUNSILL TA' L-UNJONI EWROPEA,Wara li kkunsidra t-Trattat li jitabbilixxi l-Komunità Ewropea, u b'mod partikolari l-Artikoli 93 u 94 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi:(1) L-arranġamenti eżistenti għall-assistenza bejn xulxin għall-irkupru stabbiliti fid-Direttiva 76/308/KEE [4] għandhom jiġu modifikati sabiex ikopru t-theddid għall-interessi finanzjarji tal-Komunità u għall-Istati Membri u għas-suq intern impost mill-iżvilupp tal-frodi.(2) Fil-kuntest tas-suq intern, l-interessi finanzjarji nazzjonali u dawk tal-Komunità, li qed jiġu mhedda aktar u aktar bil-frodi, iridu jiġu protetti sabiex jiġu mħarsa aħjar il-kompetittività u n-newtralità fiskali tas-suq intern.(3) Sabiex jiġu mħarsa aħjar l-interessi finanzjarji ta' l-Istati Membri u n-newtralità tas-suq intern, il-pretensjonijiet rigward ċerti taxxi fuq id-dħul u l-kapital u taxxi fuq il-poloz ta' l-assigurazzjoni għandhom jiġu miżjuda ma' l-iskop ta' l-assistenza bejn xulxin ipprovduta mid-Direttiva 76/308/KEE.(4) Sabiex jippermetti rkupru aktar effiċjenti u effettiv tal-pretensjonijiet li dwarhom tkun saret talba għall-irkupru, l-istrument li jippermetti l-infurzar tal-pretensjoni għandu, fil-prinċipju, jiġi ttrattat bħala strument ta' l-Istat Membru li fiħ tinstab l-awtorità mitluba.(5) L-użu ta' l-assistenza bejn xulxin għall-irkupru ma jistax, ħlief f'ċirkostanzi eċċezzjonali, ikun ibbażat fuq vantaġġi finanzjarji jew fuq xi interess fir-riżultati miksuba, iżda l-Istati Membri għandhom ikunu f'posizzjoni li jaqblu ma' l-arranġamenti tar-rimborz meta l-irkupru joħloq problema speċifika.(6) Il-miżuri meħtieġa għall-implimentazzjoni ta' din id-Direttiva għandhom jiġu addottati skond id-Deċiżjoni tal-Kunsill 1999/468/KE tat-28 ta' Ġunju 1999 li tniżżel il-proċeduri għat-tħaddim tas-setgħat ta' l-implimentazzjoni mogħtija lill-Kummissjoni [5].(7) Id-Direttiva 76/308/KEE għandha għalhekk tiġi emendata skond dan,ADOTTA DIN ID-DIRETTIVA:Artikolu 1Id-Direttiva 76/308/KEE hija b'dan emendata kif ġej:1. It-titolu għandu jiġi mibdul b'dan li ġej:"Id-Direttiva tal-Kunsill 76/308/KEE tal-15 ta' Marzu 1976 dwar l-assistenza bejn xulxin għall-irkupru ta' pretensjonijiet relatati ma' ċerti imposti, dazji, taxxi u miżuri oħra."2. L-Artikolu 2 għandu jiġi mibdul b'dan li ġej:"Artikolu 2Din id-Direttiva għandha tgħodd għal pretensjonijiet kollha li jirrigwardaw:(a) rifużjonijiet, interventi u miżuri oħra li jiffurmaw parti mis-sistema ta' l-iffinanzjar totali jew parzjali tal-Fond Agrikolu Ewropew dwar Gwida u Garanzija (FAEGG), inklużi s-somom li jridu jinġabru fir-rigward ta' dawn l-azzjonijiet;(b) imposti u dazji oħra li għalihom hemm provdut taħt l-organizzazzjoni komuni tas-suq għas-settur taz-zokkor;(ċ) dazji fuq l-importazzjoni;(d) dazji fuq l-esportazzjoni;(e) taxxa fuq il-valur miżjud;(f) dazji tas-sisa fuq:- tabakk iffabbrikat,- alkoħol u xorb alkoħoliku,- żjut minerali;(g) taxxi fuq id-dħul u l-kapital;(h) taxxi fuq il-poloz ta' l-assigurazzjoni;(i) imgħax, pieni amministrattivi u multi, u spejjez inċidentali għall-pretensjonijiet li għalihom saret referenza f'punti (a) sa (h), bl-esklużjoni ta' kull sanzjoni ta' natura kriminali kif stabbiliti mil-liġijiet fis-seħħ fl-Istat Membru li fihom tinstab l-awtorità mitluba."3. Fl-Artikolu 3, l-inċiżi li ġejjin għandhom jiġu miżjuda:"— "dazji fuq l-importazzjoni" tfisser dazji doganali u piżijiet li għandhom effett ekwivalenti fuq l-importazzjoni, u piżijiet fuq l-importazzjoni stabbiliti fil-qafas tal-politika agrikola komuni jew f'dak ta' arranġamenti speċifiċi applikabbli fuq ċerti oġġetti li jirriżultaw mill-ipproċessar ta' prodotti agrikoli,— "dazji fuq l-esportazzjoni" tfisser dazji tad-dwana u ħlasijiet li għandhom l-effett ekwivalenti fuq l-importazzjoni, u ħlasijiet ta' l-importazzjoni imqiegħda fil-qafas tal-polza agrikola komuni jew f'dak ta' arranġamenti speċifiċi applikabbli fuq ċerti oġġetti li jirriżultaw mill-ipproċessar ta' prodotti agrikoli,— "taxxi fuq id-dħul u l-kapital" tfisser dawk enumerati fl-Artikolu 1(3) tad-Direttiva 77/799/KEE [6], moqrija konġuntivament ma' l-Artikolu 1(4) ta' dik id-Direttiva,— "taxxi fuq il-poloz ta' l-assigurazzjoni"tfisser:fl-Awstrija: | (i)Versicherungssteuer(ii)Feuerschutzsteuer |fil-Belġju: | (i)Taxe annuelle sur les contrats d'assurance(ii)Jaarlijkse taks op de verzekeringscontracten |fil-Ġermanja: | (i)Versicherungssteuer(ii)Feuerschutzsteuer |fid-Danimarka: | (i)Afgift af lystfartøjsfor-sikringer(ii)Afgift af ansvarsforsik-ringer for motorkøre-tøjer m.v.(iii)Stempelafgift af forsik-ringspræmier |fi Spanja: | Impuesto sobre la prima de seguros |fil-Greċja: | (i)Φòρος κύκλου εργασιών (Φ.Κ.Ε)(ii)Τέλη Χαρτοσήμου |fi Franza: | Taxe sur les conventions d'assurances |fil-Finlandja: | (i)Eräistä vakuutusmak-suista suoritettava vero/skatt på vissa försäkringspremier(ii)Palosuojelumaksu/brand-skyddsavgift |fl-Italja: | Imposte sulle assicurazioni private ed i contratti vitalizi di cui alla legge tad- 29.10.1967 No 1216 |fl-Irlanda: | levy on insurance premiums |fil-Lussemburgu: | (i)Impôt sur les assurances(ii)Impôt dans l'intérêt du service d'incendie |fl-Olanda: | Assurantiebelasting |fil-Portugall: | Imposto de selo sobre os prémios de seguros |fl-Isvezja: | xejn |fir-Renju Unit: | insurance premium tax (IPT). |Din id-Direttiva għandha tapplika wkoll għall-pretensjonijiet relatati għal taxxi identiċi jew analogi li jissuplimentaw jew jibdlu t-taxxi fuq il-premiums tal-poloz ta' l-assigurazzjoni msemmija fis-sitt inċiż. L-awtoritajiet kompetenti ta' l-Istati Membri għandhom jikkomunikaw lil xulxin u lill-Kummissjoni d-dati tad-dħul fis-seħħ ta' tali taxxi."4. Fl-Artikolu 4(2), il-kliem "l-isem u l-indirizz" għandu jiġi mibdul bil-kliem: "l- isem, l-indirizz u kull informazzjoni oħra rilevanti dwar l-identifikazzjoni li għaliha l-awtorità applikanti normalment ikollha aċċess".5. Fl-Artikolu 5(2) il-kliem "l-isem u l-indirizz" għandu jiġi mibdul bil-kliem: "l-isem, l-indirizz u kull informazzjoni oħra rilevanti dwar l-identifikazzjoni li għaliha l-awtorità applikanti normalment ikollha aċċess".6. L-Artikoli 7, 8, 9 u 10 għandhom jiġu mibdula b'dan li ġej:"Artikolu 71. It-talba għall-irkupru ta' pretensjoni li l-awtorità applikanti tindirizza lill-awtorità mitluba għandha tiġi akkumpanjata minn koppja uffiċċjali jew iċċertifikata ta' l-istrument li tippermetti l-infurzar tagħha, maħruġa mill-Istat Membru fejn tinstab l-awtorità applikanti u, jekk ikun xieraq, permezz ta' l-oriġinali jew kopja ċċertifikata ta' dokumenti oħra meħtieġa għall-irkupru.2. L-awtorità applikanti m'għandhiex tagħmel talba għall-irkupru kemm-il darba:(a) il-pretensjoni u/jew l-istrument li jippermetti l-infurzar tagħha m'humiex ikkontestati fl-Istat Membru li fih hija tinstab, ħlief f'każijiet fejn jiġi applikat it-tieni subparagrafu ta' l-Artikolu 12(2),(b) hija applikat, fl-Istat Membru li fih hija tinstab, il-proċeduri ta' rkupru xierqa li kienu għad-disposizzjoni tagħha a bażi ta' l-istrument imsemmi fil-paragrafu 1, u l-miżuri li jittieħdu ma jirriżultawx fil-ħlas sħiħ tal-pretensjoni.3. It-talba għall-irkupru għandha tindika:(a) l-isem, l-indirizz u kull informazzjoni oħra rilevanti dwar l-identifikazzjoni tal-persuna kkonċernata u/jew tal-parti terza li żżomm l-assi tiegħu jew tagħha;(b) l-isem, l-indirizz u kull informazzjoni oħra rilevanti dwar l-identifikazzjoni ta' l-awtorità applikanti;(c) kull referenza għall-istrument li jippermetti l-infurzar tagħha maħruġ fl-Istat Membru fejn tinstab l-awtorità applikanti;(d) in-natura u l-ammont tal-pretensjoni, inkluz il-prinċipal, l-imgħax, u kull piena, multa u spejjeż oħra dovuti indikati fil-muniti ta' l-Istati Membri li fihom jinstabu ż-żewġ awtoritajiet;(e) id-data tan-notifikazzjoni ta' l-istrument lid-destinatarju mill-awtorità applikanti u/jew mill-awtorità mitluba;(f) id-data minn meta u l-perjodu li matulu huwa possibbli l-infurzar taħt il-liġijiet fis-seħħ fl-Istat Membru li fih tinstab l-awtorità applikanti;(g) kull informazzjoni oħra rilevanti.4. It-talba għall-irkupru għandu jkun fiha ukoll dikjarazzjoni mill-awtorità applikanti li tikkonferma li l-kundizzjonijiet stabbiliti fil-paragrafu 2 ġew eżawriti.5. Hekk kif xi informazzjoni rilevanti relatata mal-materja li tat lok għat-talba għall-irkupru tiġi għall-konoxxenza ta' l-awtorità applikanti hija għandha tgħaddiha lill-awtorità mitluba.Artikolu 81. L-istrument li jippermetti l-infurzar tal-pretensjoni għandu jkun rikonoxxut direttamant u ttrattat awtomatikament bħala strument li jippermetti l-infurzar ta' pretensjoni ta' l-Istat Membru li fih tinstab l-awtorità mitluba.2. Minkejja l-ewwel paragrafu, l-istrument li jippermetti l-infurzar tal-pretensjoni għandu, fejn ikun xieraq, u b'konformità mad-disposizzjonijiet fis-seħħ fl-Istat Membru li fih tinstab l-awtorità mitluba, jiġi aċċettat bħala, rikonoxxut bħala, msaħħaħ permezz ta', jew mibdul bi strument li jawtorizza l-infurzar fit-territorju ta' dak l-Istat Membru.Fi żmien tliet xhur mid-data li fiha tiġi riċevuta t-talba ta' rkupru, l-Istati Membri għandhom jimpenjaw ruħhom li jtemmu tali aċċettazzjoni, rikonoxximent, tisħiħ jew bdil, ħlief f'kazijiet fejn jiġi applikat it-tielet subparagrafu. M'għandhomx jiġu rifjutati jekk l-istrument li jippermetti tali infurzar jiġi mfassal sew. L-awtorità mitluba għandha tinforma lill-awtorità applikanti bir-raġunijiet għaliex tkun qabżet il-perjodu ta' tliet xhur.Jekk xi waħda minn dawn il-formalitajiet tagħti lok għall-kontestazzjoni dwar il-pretensjoni u/jew l-istrument li jippermetti l-infurzar maħruġ mill-awtorità applikanti, għandu japplika l-Artikolu 12.Artikolu 91. Il-pretensjonijiet għandhom jiġu rkuprati fil-munita ta' l-Istat Membru li fih l-tinstab l-awtorità mitluba. L-ammont kollu tal-pretensjoni li jiġi rkuprat mill-awtorità mitluba għandu jiġi mibgħut lura mill-awtorità mitluba lill-awtorità applikanti.2. L-awtorità mitluba tista', fejn il-liġijiet, ir-regolamenti jew id-disposizzjonijiet amministrattivi fis-seħħ fl-Istat Membru li fih tinstab jippermettu, u wara konsultazzjonijiet ma' l-awtorità applikanti, tagħti lid-debitur żmien sabiex iħallas jew tawtorizza li l-ħlas isir bin-nifs. Kull imgħax miżmum mill-awtorità mitluba fir-rigward taż-żmien żejjed sabiex isir il-ħlas għandu wkoll jiġi mibgħut lura lill-Istat Membru li fiħ tinstab l-awtorità applikanti.Mid-data li fiha l-istrument li jippermetti l-infurzar ta' l-irkupru tal-pretensjoni ġie rikonoxxut direttament jew aċċettat, rikonoxxut, imsaħħaħ jew mibdul b'mod konformi ma' l-Artikolu 8, għandu jinżamm imgħax għall-ħlas tard taħt il-liġijiet, ir-regolamenti u d-disposizzjonijiet amministrattivi li jkunu fis-seħħ fl-Istat Membru fejn tinstab l-awtorità mitluba u għandu jintbagħat lura wkoll fl-Istat Membru fejn tinstab l-awtorità applikanti.Artikolu 10Minkejja l-Artikolu 6(2), il-pretensjonijiet li għandhom jiġu rkuprati m'għandhomx neċessarjament igawdi mill-privileġġi mogħtija lill-pretensjonijiet li jixbhuhom li jqumu fl-Istat Membru li fih tinstab l-awtorità mitluba."7. L-Artikolu 12(2) għandu jiġi emendat kif ġej:(a) Is-segwenti għandu jiġi miżjud ma' l-ewwel sentenza: "kemm-il darba l-awtorità applikanti ma titlobx mod ieħor b'mod konformi mat-tieni subparagrafu";(b) is-segwenti subaragrafu għandu jiġi miżjud:"Minkejja l-ewwel subparagrafu ta' paragrafu 2, l-awtorità applikanti tista b'mod konformi mal-liġi, mar-regolamenti u mal-prattika amministrattiva fis-seħħ fl-Istat Membru li fih hija tinstab, titlob lill-awtorità mitluba sabiex tirkupra pretensjoni kkontestata, kemm-il darba l-liġijiet, ir-regolamenti u l-prattika amministrattiva fis-seħħ fl-Istat Membru li fih tinstab l-awtorità mitluba jippermettu tali azzjoni. Jekk ir-riżultat tal-kontestazzjoni huwa sussegwentement favorevoli għad-debitur, l-awtorità applikanti għandha tkun responsabbli għar-rimborz ta' kull somma rkuprata, flimkien ma' kull kumpens dovut, b'mod konformi mal-liġijiet fis-seħħ fl-Istat Membru li fih tinstab l-awtorità mitluba."8. Fl-Artikolu 14, l-ewwel paragrafu għandu jiġi mibdul b'dan li ġej:"L-awtorità mitluba m'għandhiex tkun obbligata:(a) li tagħti l-assistenza msemmija fl-Artikoli 6 sa 13 jekk l-irkuprar tal-pretensjoni jkun, minnħabba s-sitwazzjoni tad-debitur, se joħloq diffikultajiet ekonomiċi jew soċjali serji fl-Istat Membru li fih tinstab l-awtorità, kemm-il darba l-liġijiet, ir-regolamenti jew il-prattika amministrattiva fis-seħħ fl-Istat Membru li fih tinstab l-awtorità mitluba tippermetti tali azzjoni għall-pretensjonijiet simili nazzjonali;(b) li tagħti l-assistenza msemmija fl-Artikoli 4 sa 13, jekk it-talba inizjali taħt l-Artikolu 4, 5 jew 6 tapplika għall-pretensjonijiet li ilhom aktar minn ħames snin, li jkun ilhom mill-mument li l-istrument li jippermetti l-irkupru jiġi stabbilit b'mod konformi mal-liġijiet, mar-regolamenti jew mal-prattika amministrattiva fl-Istat Membru li fih tinstab l-awtorità applikanti, sad-data tat-talba. Madankollu, f'każijiet fejn il-pretensjoni jew l-istrument huwa kkontestat, il-limitu taż-żmien jibda mill-mument li fih l-Istat applikant jistabbilixxi li l-pretensjoni jew l-ordni ta' infurzar li tippermetti l-irkupru ma tistax tiġi aktar ikkontestata."9. Fl-Artikolu 17(2), il-kliem "u dokumenti rilevanti" għandhom jiġu mibdula bi: "l-istrument li jippermetti l-infurzar u dokumenti oħra rilevanti".10. L-Artikolu 18 għandu jiġi mibdul b'dan li ġej:"Artikolu 181. L-awtorità mitluba għandha tirkupra mingħand il-persuna kkonċernata u żżomm kull spejjez marbuta ma' l-irkuprar li hija tagħmel, b'mod konformi mal-liġijiet u r-regolamenti li japplikaw għal pretensjonijiet simili ta' l-Istat Membru li fih hija tinstab.2. L-Istati Membri għandhom jirrinunzjaw kull pretensjonijiet li għandhom fuq xulxin għar-rifużjoni ta' l-ispejjez li jirriżultaw minn assistenza bejn xulxin li huma jagħtu lil xulxin skond din id-Direttiva.3. Fejn l-irkupru joħloq problema speċifika, jinvolvi ammonti kbar fi spejjez jew huwa dwar il-ġlieda kontra r-reati organizzati, l-applikant u l-awtoritajiet mitluba jistgħu jiftiehmu l-arranġamenti ta' rimborz speċifiċi għall-kazijiet fil-kwistjoni.4. L-Istat Membru li fih tinstab l-awtorità applikanti għandu jibqa' responsabbli lejn l-Istat Membru fejn tinstab l-awtorità mitluba għal kull spejjeż u kull telf magħmul bħala riżultat ta' l-azzjonijiet li jinstab li huma bla bażi, inkwantu huma kkonċernati jew is-sustanza tal-pretensjoni jew il-validità ta' l-istrument maħruġ mill-awtorità applikanti."11. L-Artikolu 20 għandu jiġi mibdul b'dan li ġej:"Artikolu 201. Il-Kummissjoni għandha tkun megħjuna minn kumitat ta' l-irkupru (hawnhekk iżjed 'il quddiem imsemmi bħala "il-Kumitat"), iffurmat minn rappreżentanti ta' l-Istati Membri u ppresedut mir-rappreżentant tal-Kummissjoni.2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE.Il-perjodu msemmi fl-Artikolu 5(6) tad-Deċiżjoni 1999/468/KE għandu jiġi stabbilit għal tliet xhur.3. Il-Kumitat għandu jadotta r-regoli ta' proċedura tiegħu stess."12. L-Artikolu 22 għandu jiġi mibdul b'dan li ġej:"Artikolu 22Ir-regoli dettaljati għall-implimentazzjoni ta' l-Artikoli 4(2) u (4), 5(2) u (3) u l-Artikoli 7, 8, 9, 11, 12(1) u (2), 14, 18(3) u 25 u sabiex jiġi stabbilit il-mezz li bih għandhom jiġu mgħoddija l-komunikazzjonijiet bejn l-awtoritajiet, ir-regoli dwar il-konverżjoni, it-trasferiment tas-somom irkuprati, u l-iffissar ta' ammont minimu ta' pretensjonijiet li jistgħu jagħtu lok għal talba għall-assistenza, għandhom jiġu addottati skond il-proċedura stabbilita fl-Artikolu 20(2)."13. Il-paragrafu li ġej għandu jiġi miżjud ma' l-Artikolu 25:"Kull Stat Membru għandu jinforma l-Kummissjoni kull sena bin-numru ta' talbiet għall-informazzjoni, għan-notifikazzjoni u għall-irkupru mibgħuta u riċevuti kull sena, l-ammont tal-pretensjonijiet involuti u l-ammonti li ġew irkuprati. Il-Kummissjoni għandha tirrapporta kull sentejn lill-Parlament Ewropew u lill-Kunsill dwar l-użu li jsir minn dawn l-arranġamenti u dwar ir-riżultati miksuba."Artikolu 21. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard mit-30 ta' Ġunju 2002. Huma għandhom minnufiħ jgħarrfu lill-Kummissjoni dwar dan.Meta l-Istati Membri jaddottaw dawn il-miżuri, għandu jkun fihom referenza għal din id-Direttiva jew ikunu akkumpanjati b'tali referenza fl-okkażżjoni tal-pubblikazzjoni uffiċjali tagħhom. Il-metodi ta' kif issir tali referenza għandhom jiġu mfassla mill-Istati Membri.2. L-Istati Membri għandhom jikkomunikaw lill-Kummissjoni t-test tad-disposizzjonijiet ewlenin tal-liġi nazzjonali li huma jaddottaw fil-qasam kopert minn din id-Direttiva flimkien ma' tabella li turi kif id-disposizzjonijiet ta' din id-Direttiva jikkorrispondu mad-disposizzjonijiet nazzjonali adottati.Artikolu 3Din id-Direttiva għandha tidħol fis-seħħ fl-20 jum wara li tiġi ppublikata fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmula f'Göteborg, fil-15 ta' Ġunju 2001.Għall-KunsillIl-PresidentB. Ringholm[1] ĠU C 269, tat-28.8.1998, p. 16 u ĠU C 179, ta' l-24.6.1999, p. 6.[2] ĠU C 150, tat-28.5.1999, p. 621 u l-opinjoni mgħoddija fis- 16.5.2001 (għadha mhux ippubblikata fil-Ġurnal Uffiċjali).[3] ĠU C 101, tat-12.4.1999, p. 26.[4] ĠU L 73, tad-19.3.1976, p. 18. Id-Direttiva kif l-aħħar emendata bl-Att ta' l-Adeżjoni ta' l-1994.[5] ĠU L 184, tas-17.7.1999, p. 23.[6] Direttiva tal-Kunsill 77/799/KEE tad-19 ta' Diċembru 1977 dwar l-assistenza bejn xulxin mill-awtoritajiet kompetenti ta' l-Istati Membri fil-qasam tat-tassazzjoni diretta (ĠU L 336, tas-27.12.1977, p. 15). Id-Direttiva kif l-aħħar emendata bl-Att ta' l-Adeżjoni ta' l-1994.--------------------------------------------------


title: Id-Direttiva tal-Kunsill 2004/56/KE tal-21 ta' April 2004 li temenda d-Direttiva 77/799/KEE dwar assistenza reċiproka mill-awtoritajiet kompetenti ta' l-Istati Membri fil-qasam tat-tassazzjoni diretta, ċerti dazji tad-dwana u t-taxxi fuq premiums ta' l-assigurazzjoni

text:
Avviż Legali Importanti

|

32004L0056

Official Journal L 127 , 29/04/2004 P. 0070 - 0072

		Id-Direttiva tal-Kunsill 2004/56/KEtal-21 ta' April 2004li temenda d-Direttiva 77/799/KEE dwar assistenza reċiproka mill-awtoritajiet kompetenti ta' l-Istati Membri fil-qasam tat-tassazzjoni diretta, ċerti dazji tad-dwana u t-taxxi fuq premiums ta' l-assigurazzjoniIL-KUNSILL TA' L-UNJONI EWROPEA,Wara li kkunsidra t-Trattat li jitabbilixxi l-Komunità Ewropea, u b'mod partikolari l-Artikoli 93 u 94 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekomomiku u Soċjali Ewropew [2],Billi:(1) Id-Direttiva tal-Kunsill 77/799/KEE tad-19 ta' Diċembru 1977 li tikkonċerna assistenza reċiproka mill-awtoritajiet kompetenti ta' l-Istati Membri fil-qasam tat-tassazzjoni diretta, ċerti dazji tad-dwana u t-taxxa fuq premiums ta' l-assigurazzjoni [3] affermat ir-regola bażika għal koperazzjoni amministrattiva u l-iskambju ta' informazzjoni bejn l-Istati Membri sabiex jiġu skoperti u ma iitħallewx evażjoni tat-taxxa u frodi tat-taxxa u biex tagħmilha possibli lill-Istati Membri biex iwettqu stima ta' taxxa korretta. Huwa essenzali li dawn ir-regoli jiġu mtejbin, imwessgħa u modernizzati.(2) Meta Stat Membru jwettaq inkjesti bil-għan li jikseb l-informazzjoni meħtieġa biex jirrispondi għal talba għall-assistenza, dak l-Istat għandu jiġi kkunsidrat li jkun qed jaġixxi f'ismu; b'hekk, ser ikun hemm biss sett wieħed ta' regoli li japplikaw għall-proċess tal-ġbir ta' l-informazzjoni u l-investigazzjoni mhix ser tiddgħajjef b'dewmien.(3) Mhuwiex xieraq, jekk il-ġlieda kontra frodi għandha tkun effettiva, li Stat Membru li jkun irċieva nformazzjoni mingħand Stat Membru ieħor għandu sussegwentement jitlob permess li jiżvela l-informazzjoni f'seduti pubbliċi jew ġudizzji.(4) Għandu jkun mgħarraf b'mod ċar li Stat Membru m'huwiex taħt obbligazzjoni li jwettaq inkjesti sabiex jikseb l-informazzjoni meħtieġa biex jirrispondi għal talba għal assistenza fejn jew il-leġislazzjoni jew prattiċi amministrattivi tiegħu ma jippermettux l-awtorità kompetenti tiegħu li twettaq inkjesti jew tikseb din l-informazzjoni.(5) Għandu jkun possibli għall-awtorità kompetenti ta' Stat Membru li tirrifjuta nformazzjoni jew assistenza meta l-Istat Membru li jkun qed jitlob dan mhuwiex f'posizzjoni li jipprovdi l-istess tip ta' informazzjoni, sew għal raġunijiet ta' fatti u sew ta' liġi.(6) Fid-dawl tal-bżonn legali f'ċertu Stati Membri li persuna ntaxxata tiġi nnotifikata fuq deċiżjonijiet u strumenti li jikkonċernaw ir-responsabbiltà tat-taxxa tagħha u tad-diffikultajiet suċċessivi għall-awtoritajiet tat-taxxa, li jinkludu każijiet fejn il-persuna ntaxxata rrilokolat għal Stat Membru ieħor, huwa mixtieq li, f'dawn iċ-ċirkustanzi, l-awtoritajiet tat-taxxa għandhom ikunu kapaċi li jsejħu lill-awtoritajiet kompetenti tal-Istat Membru li għalih il-persuna ntaxxata rrilokat.(7) La darba li s-sitwazzjoni tat-taxxa ta' wieħed jew iktar persuni responsabbli għat-taxxa stabbilita f'diversi Stati Membri spiss hija nteress komuni u komplementari, għandu jibda jkun possibli għal kontrolli simultanji li jitwettqu minn tnejn jew iktar Stati Membri għal dawn il-persuni, bi ftehim reċiproku u fuq bażi volontarja, kull fejn dawn il-kontrolli jidhru li huma iktar effettivi minn kontrolli li jitwettqu minn Stat Membru wieħed waħdu.(8) Il-Kummissjoni ressqet il-proposta tagħha għal Direttiva fuq il-bażi tal-Artikolu 95 tat-Trattat. Il-Kunsill, bl-opinjoni tiegħu li l-proposta għal Direttiva hi relatata ma' l-armonizzazzjoni tal-leġislazzjoni fil-qasam ta' kemm it-tassazzjoni diretta uindiretta u li l-Att għandhu għalhekk jiġi adottat fuq il-bażi tal-Artikolu 93 u 94 tat-Trattat, ikkonsulta l-Parlament Ewropew b'ittra bid-data 12 ta' Novembru 2003 li tinformah bl-intenzjoni tal-Kunsill li jibdel il-bażi legali.(9) Id-Direttiva 77/799/KEE għandha għalhekk tiġi emendata skond dan,ADOTTA DIN ID-DIRETTIVA:Artikolu 1Id-Direttiva 77/799/KEE hija hawnhekk emendata kif ġej:1. L-Artikolu 1(5) għandu jigi emendat kif gej:(a) l-għażla tal-kliem użat taħt"fl-Italja"għandu jiġi mibdul kif ġej:"il Capo del Dipartimento per le Politiche Fiscali jew rappreżentanti awtorizzati tiegħu"(b) il-kliem użat taħt"fl-Iżvezja"għandu jiġi mibdul kif ġej:"Chefen för Finansdepartementet jew rappreżentanti awtorizzati tiegħu"2. fl-Artikolu 2(2), is-subparagrafu li ġej għandu jigi miżjud:"Sabiex tinkiseb l-informazzjoni mfittxa, l-awtorità mitluba jew l-awtorità amministrattiva li għandha użu għaliha għandha tipproċedi qisu qed jaġixxi f'ismu jew fuq talba ta' awtorità oħra fis-Stat Membru tagħha stess."3. L-Artikolu 7(1) għandu jkun sostitwit b'dan li ġej:"1. Kull informazzajoni li titgħarraf lil Stat Membru taħt din id-Direttiva għandha tinżamm sigrieta f'dak l-Istat bl-istess manjiera kif tiġi rċevuta nformazzjoni taħt il-legislazzjoni nazzjonali tiegħu. F'kull każ, din l-informazzjoni:- tista' tiġi għad-disposizzjoni biss lill-persuni direttament involuti fis-stima tat-taxxa jew fil-kontroll amministrattiv ta' din l-istima,- tista' tiġi magħrufa biss dwar proċeduri ġudizzjarji jew proċeduri amministrattivi li jinvolvu sanzjonijiet li jorbtu bil-għan, jew relatati ma', li jagħmlu u jirrevedu l-istima tat-taxxa u biss lil persuni li huma direttament involuti f'dawn il-proċeduri; din l-informazzjoni tista, madankollu, tiġi żvelata waqt seduti pubbliċi jew f'sentenzi jekk l-awtorità kompetenti ta' l-Istat Membru li tipprovdi l-informazzjoni ma tqajjem l-ebda oġġezzjoni fil-bidu waqt il-ħin meta hi tipprovdi l-informazzjoni,- ma għandha taħt l-ebda ċirkustanzi tiġi wżata barra minn finijiet ta' tassazzjoni jew f'konnessjoni ma proċeduri ġudizzjarji jew proċeduri amministrattivi li jinvolvu sanzjonijiet li jorbtu bil-għan, jew relatati ma', li jagħmlu u jirrevedu l-istima tat-taxxa.Barra dan, Stati Membri jistgħu jipprovdu għall-informazzjoni riferuta fl-ewwel subparagrafu li tintuża għal stima ta' imposti oħra, dazji u taxxi koperti bl-Artikolu 2 tad-Direttiva 76/308/KEE [4]."4. L-Artikolu 8 għandu jiġi emendat kif ġej:(a) il-paragrafu 1 għandu jiġi mibdul b'dan li ġej:"1. Din id-Direttiva ma timponi l-ebda obbligu fuq Stat Membru minn fejn informazzjoni hi mitluba biex jitwettqu nkjesti jew biex jikkomunika nformazzjoni, jekk din tkun kontra l-legislazzjoni jew prattiċi amministrattivi tagħha għall-awtorità kompetenti ta' dak l-Istat li jwettaq dawn l-inkjesti jew li jiġbor l-informazzjoni mfittxa."(b) il-paragrafu 3 għandu jiġi mibdul b'dan li ġej:"3. L-awtorità kompetenti ta' Stat Membru tista' tirrifjuta trasmissjoni ta' informazzjoni meta l-Istat Membru li jitlobha m'huwiex kapaċi, għal raġunijiet ta' fatti jew liġi, li jipprovdi l-istess tip ta' informazzjoni."5. għandhom jiddaħħlu l-Artikoli li ġejjin:"L-Artikolu 8aIn-Notifika1. Fuq talba ta' l-awtorità kompetenti ta' l-Istat Membru, l-awtorità kompetenti ta' Stat Membru ieħor għanda, skond ir-regoli li jirregolaw in-notifika ta' istrument simili fl-Istat Membru mitlub, tinnotifika d-destinatarju fuq kull instrument u deċiżjonijiet li jemanaw mill-awtoritajiet amministrattivi ta' l-Istat Membru li jressaq it-talba, u tikkonċerna l-applikazzjoni fit-territorju tiegħu ta' leġislazzjoni fuq taxxi koperti minn din id-Direttiva.2. It-talb għal notifika għandhom jindikaw is-suġġett ta' l-istrument jew deċiżjoni li għandhom jiġu notifikati u għandhom jispeċifikaw l-isem u indirizz tad-destinatarju, flimkien ma' kull informazzjoni oħra li tista tiffaċilita l-identifikazzjoni tad-destinatarju.3. L-awtorità mitluba għandha tinforma l-awtorità li tressaq it-talba immedjatament fuq ir-risposta tagħha għat-talba għal notifika u għandha tinnotifikha, b'mod partikolari, bid-data tan-notifika tad-deċiżjoni jew strument lid-destinatarju.Artikolu 8bKontrolli simultanji1. Fejn is-sitwazzjoni tat-taxxa ta' wieħed jew iktar persuni responsabbli għat-taxxa hija nteress komuni u komplementari, għal tnejn jew iktar Stati Membri, dawk l-Istati jistaw jaqblu biex iwettqu kontrolli simultanji, fit-territorju tagħhom stess, bil-ħsieb li jiskambjaw l-informazzjoni hekk miksuba, kull fejn jidhru li huma iktar effettivi minn kontrolli li jitwettqu minn Stat Membru wieħed waħdu.2. L-awtorità kompetenti f'kull Stat Membru għandha tidentifika b'mod indipendenti l-persuni responsabbli għat-taxxa li għalihom hi għandha l-intenzjoni li tipproponi għal kontrolli simultanji. Għandha tinnotifika l-awtoritajiet kompetenti rispettivi fl-Istati Membri l-oħra ikkonċernati bil-każijiet li, fil-fhema tagħha, għandhom ikunu suġġetti għal kontrolli simultanji. Għandha tagħti raġunijiet għall-għażla tagħha, sakemm huwa possibli, billi tipprovdi l-informazzjoni li ġabet għad-deċiżjoni tagħha. Għandha tispeċifika l-perjodu ta' żmien li fih dawn il-kontrolli għandhom jitwettqu.3. L-awtorità kompetenti ta' kull Stat Membru kkonċernat għandha tiddeċiedi jekk tixtieqx tieħu sehem fil-kontrolli simultanji. Mar-riċeviment tal-proposta għal kontroll simultanju, l-awtorità kompetenti għandha tikkonferma l-ftehim tagħha jew tikkomunika r-rifjut raġunat lill-awtorità kontroparti tagħha.4. Kull awtorità kompetenti ta' l-Istati Membri kkonċernati għandhom jaħtru rappreżentant bir-responsabbilità li jissorvelja u jikkordina l-operazzjoni tal-kontroll."Artikolu 2L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa biex iħarsu din id-Direttiva qabel 1 ta' Jannar 2005. Huma għandhom minnufih jikkomunikaw lil Kummissjoni t-test ta' dawk id-disposizzjonijiet u tabella ta' korrelazzjoni bejn dawk id-disposizzjonijiet u din id-Direttiva.Meta Stati Membri jaddottaw dawn il-miżuri, huma għandhom ikun fihom referenza għal din id-Direttiva jew għandhom ikunu akkompanjati b'referenza bħal din fl-okkażjoni tal-pubblikazzjoni uffiċjali tagħhom. Il-metodi ta' kif issir din ir-referenza għandhom ikunu stabbiliti mill-Istati Membri.Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 4Din id-Direttiva hi ndirizzata lill-Istati Membri.Magħmula fil-Lussemburgu,fil-21 ta' April 2004.Għall-KunsillIl-PresidentJ. Walsh[1] Opinjoni ikkunsinjata fil-15 ta' Jannar 2004 (għandha mhix pubblikata fil-Ġurnal Uffiċjali).[2] ĠU C 32, 05.02.2004, p. 94.[3] ĠU L 336, 27.12.1977, p. 15. Direttiva kif emendata permezz tad-Direttiva 2003/93/KE (ĠU L 264, 15.10.2003, p. 23).[4] ĠU L 73, 19.03.1976, p. 18.--------------------------------------------------


title: Id-Direttiva Tal-Kunsill tas-26 ta’ Ġunju 1975 li temenda d-Direttivi Nru 66/400/KEE, Nru 66/401/KEE, Nru 66/402/KEE, Nru 66/403/KEE u Nru 69/208/KEE dwar il-marketing taż-żerriegħa tax-xitla tal-pitravi, taż-żerriegħa tal-pjanta ta’ l-għalf, taż-żerriegħa taċ-ċereali, tal-patata taż-żriegħ, u taż-żerriegħa tal-pjanti taż-żejt u tal-fibra

text:
Avviż Legali Importanti

|

31975L0444

Official Journal L 196 , 26/07/1975 P. 0006 - 0013 Greek special edition: Chapter 03 Volume 13 P. 0057  Spanish special edition: Chapter 03 Volume 8 P. 0198  Portuguese special edition Chapter 03 Volume 8 P. 0198  Finnish special edition: Chapter 3 Volume 6 P. 0115  Swedish special edition: Chapter 3 Volume 6 P. 0115

		Id-Direttiva Tal-Kunsilltas-26 ta’ Ġunju 1975li temenda d-Direttivi Nru 66/400/KEE, Nru 66/401/KEE, Nru 66/402/KEE, Nru 66/403/KEE u Nru 69/208/KEE dwar il-marketing taż-żerriegħa tax-xitla tal-pitravi, taż-żerriegħa tal-pjanta ta’ l-għalf, taż-żerriegħa taċ-ċereali, tal-patata taż-żriegħ, u taż-żerriegħa tal-pjanti taż-żejt u tal-fibra(75/444/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi, għar-raġunijiet mogħtija hawn taħt, ċerti Direttivi dwar il-kummerċ taż-żrieragħ għandhom ikunu emendati;Billi sar jidher, waqt li jkunu applikati d-Direttivi, li l-pakketti ż-żgħar taż-żerriegħa tax-xitla tal-pitravi u taż-żerriegħa tal-pjanti ta’ l-għalf jiffurmaw oġġett ta’ kummerċ fil-Komunità;Billi għalhekk jidher xieraq li jkun hemm armonizzazzjoni f’dan is-settur li s’issa kien irregolat mil-liġijiet nazzjonali;Billi dwar din jidher li huwa rikkommandabbli, minn naħa l-waħda, li jkunu ffaċilitati l-immarkar u s-siġillar ta’ dawn il-pakketti ż-żgħar, u min-naħa l-oħra li jsiru kontrolli adekwati obligatorji biex tkun identifikata ż-żerriegħa;Billi ċerti Direttivi msemmija hawn fuq jipprovdu li mill-1 ta’ Lulju 1975 l-ekwivalenza taż-żerriegħa maħsuda f’pajjiżi oħra, partikolarment f’pajjiżi terzi, ma jistgħux jibqgħu jkunu stabbiliti nazzjonalment mill-Istati Membri; billi, iżda, peress li ma kienx possibbli li titwettaq eżaminazzjoni tal-Komunità għaż-żerriegħa tal-pjanta ta’ l-għalf, tal-pjanti taż-żejt u tal-fibra fil-każi kollha, il-perjodu msemmi hawn fuq għandu jkun estiż għal dawn iż-żrieragħ sabiex ikun evitat tfixkil fir-relazzjonijiet kurrenti tal-kummerċ;Billi ta’ min jirrikkomanda li l-Istati Membri jkunu awtorizzati li jintroduċu dispożizzjonijiet li jiffaċilitaw is-siġillar tal-pakketti ż-żgħar li fihom iż-żerriegħa taċ-ċereali, tal-patata taż-żriegħ u ż-żerriegħa tal-pjanti taż-żejt u tal-fibra;Billi hemm bżonn ukoll li jsiru ċerti korrezzjonijiet fil-mod kif il-kwantitajiet taż-żrieragħ ikunu speċifikati,ADOTTA DIN ID-DIRETTIVA:L-Artikolu 1Id-Direttiva tal-Kunsill Nru 66/400/KEE [3] ta’ l-14 ta’ Ġunju 1966 dwar il-kummerċ taż-żerriegħa tax-xitla tal-pitravi, kif l-aħħar emendata bid-Direttiva Nru 73/438/KEE [4], tkun emendata kif ġej:1. Is-subparagrafu li ġej għandu jkun miżjud ma’ l-Artikolu 2(1):"G. Pakketti żgħar tal-KEE: pakketti li jkun fihom iż-żerriegħa ċċertifikata segwenti:- żerriegħa tal-monoġermi jew tal-preċiżjoni: ma jeċċedux il-100000 ġemgħa jew qmuħ jew toqol nett ta’ 2.5 kg li jeskludi, fejn ikun il-każ, pestiċidi grannulati, sostanzi tal-boċċi jew addittivi solidi oħra;- żerriegħa għajr iż-żerriegħa monoġerma jew ta’ preċiżjoni: ma jeċċedux il-piż nett ta’ 10 kg, li jeskludi, fejn ikun il-każ, pestiċidi grannulati, sostanzi tal-boċċi jew addittivi solidi oħra."2. Fl-Artikolu 9(1) il-kliem "fl-Artikoli 10, 11 jew 11a, liema jkun il-każ", għandhom jinbidlu bi "fl-Artikoli 10 u 11".3. Il-paragrafi li ġejjin għandhom ikunu mibdula għall-Artikolu 10:"L-Artikolu 101. L-Istati Membri għandhom jeħtieġu li l-pakketti taż-żerriegħa bażika u ż-żerriegħa ċċertifikata, apparti minn meta ż-żerriegħa tal-kategorija ta’ l-aħħar tieħu l-forma ta’ pakketti żgħar tal-KEE, ikunu ssiġillati b’tali mod li meta l-kontenitur jinfetaħ is-siġill jitkisser u ma jkunx jista’ jkun imwaħħal mill-ġdid.2. L-Istati Membri għandhom jeħtieġu li, ħlief fil-każi ta’ pakketti żgħar tal-KEE, pakketti ma jerġgħux jingħalqu f’waħda jew aktar okkażjonijiet sakemm dan ma jsirx uffiċjalment. Jekk il-pakketti jerġgħu jkunu magħluqa, il-fatt tas-siġillar mill-ġdid, id-data tas-siġillar mill-ġdid u l-awtorità responsabbli minn dan jitniżżlu fuq it-tikketta kif meħtieġ mill-Artikolu 11(1).3. L-Istati Membri għandhom jeħtieġu li l-pakketti żgħar tal-KEE jkunu ssiġillati b’tali mod li meta l-pakkett jinfetaħ is-siġill jitkisser u ma jistax ikun imwaħħal mill-ġdid. Il-pakketti ma jistgħux jerġgħu jkunu ssiġillati f’waħda jew aktar okkażjonijiet sakemm dan ma jsirx taħt superviżjoni uffiċjali.4. L-Istati Membri jistgħu jipprovdu għall-eċċezzjonijiet mill-paragrafi 1 u 2 fil-każ ta’ pakketti żgħar taż-żerriegħa bażika."4. Li ġej għandu jinbidel għas-sezzjoni introduttorja ta’ l-Artikolu 11(1):"1. L-Istati Membri għandhom jeħtieġu li l-pakketti taż-żerriegħa bażika u ż-żerriegħa ċċertifikata, ħlief meta ż-żerriegħa tal-kategorija ta’ l-aħħar tieħu l-forma ta’ pakketti żgħar tal-KEE…"5. Li ġej għandu jkun mibdul għat-test ta’ l-Artikolu 11(2)(b):"(b) jipprovdu għall-eċċezzjonijiet minn paragrafu 1 fil-każ tal-pakketti żgħar taż-żerriegħa bażika meta jkun hekk immarkati: "Għadda għall-kummerċ fi… (l-Istat Membru kkonċernat) biss"."6. L-Artikoli li ġejjin għandhom ikunu miżjuda wara l-Artikolu 11:"L-Artikolu 11a1. L-Istati Membri għandhom jeħtieġu li l-pakketti żgħar tal-KEE:(a) ikollhom fuq in-naħa ta’ barra, bi qbil ma’ l-Anness III(B), tikketta tal-fornitur, avviż jew timbru stampat f’waħda mil-lingwi uffiċjali tal-Komunità; fil-każ ta’ pakketti trasparenti din it-tikketta tista’ titqiegħed fuq ġewwa, basta li tkun tista’ tinqara minn ġol-pakkett; it-tikketta tkun ta’ kulur kaħlani;(b) ikollhom fuq in-naħa ta’ barra jew fuq it-tikketta tal-fornitur li hemm provvediment dwaru fis-subparagrafu (a) in-numru serjali assenjat uffiċjalment; jekk tintuża tikketta uffiċjali li teħel, din għandha tkun ta’ kulur kaħlani; il-metodi ta’ kif jitwaħħal l-imsemmi numru serjali għandu jkun stabbilit bi qbil mal-proċedura elenkata fl-Artikolu 21.2. L-Istati Membri għandhom jeħtieġu li t-tikketta uffiċjali li teħel li jkun fiha l-informazzjoni kollha jew parti minnha elenkata fl-Anness III(B) tkun użata biex timmarka pakketti żgħar tal-KEE ppakkjati fit-territorju tagħhom; sakemm l-informazzjoni tingħata fuq din it-tikketta, l-immarkar li hemm provvediment dwarha fil-paragrafu 1(a) m’għandux ikun meħtieġ.L-Artikolu 11bL-Istati Membri jistgħu jipprovdu, meta mitluba, li l-pakketti żgħar tal-KEE taż-żerriegħa ċċertifikata jkunu ssiġillati u mmarkati uffiċjalment bi qbil ma’ l-Artikolu 10(1) u ma’ l-Artikolu 11.L-Artikolu 11ċL-Istati Membri għandhom jieħdu l-miżuri kollha meħtieġa biex jassiguraw li, fil-każ ta’ pakketti żgħar taż-żerriegħa ċċertifikata, l-identità taż-żerriegħa tista’ tkun iċċekkjata partikolarment fil-ħin meta l-lott taż-żerriegħa jkun mifrud. Għal dan il-għan, jistgħu jeħtieġu li l-pakketti ż-żgħar mifruda fit-territorji tagħhom ikunu ssiġillati uffiċjalment jew taħt is-superviżjoni uffiċjali."7. Fl-Artikolu 12 il-kliem "fl-Artikolu 4" għandu jkun mibdul bil-kliem li ġejjin "b’din id-Direttiva".8. Li ġej għandu jkun mibdul minflok l-Artikolu 14(1):"1. L-Istati Membri għandhom jassiguraw li:- iż-żerriegħa bażika u ż-żerriegħa ċċertifikata li kienet ġiet iċċertifikata uffiċjalment u li l-kontenituri tagħha kienu mmarkati u ssiġillati uffiċjalment, bi qbil ma’ din id-Direttiva,- iż-żerriegħa ċċertifikata li kienet iċċertifikata uffiċjalment u li tieħu l-forma ta’ pakketti żgħar tal-KEE li kienu mmarkati u ssiġillati bi qbil ma’ din id-Direttiva, ma jkunux suġġetti għall-ebda restrizzjonijiet tas-suq rigward il-karatteristiċi, ħtiġiet ta’ l-eżaminazzjoni, l-immarkar u s-siġillar tagħha, għajr dawk elenkati f’din id-Direttiva."9. Li ġej għandu jkun mibdul għall-kliem ta’ l-Anness III:"L-ANNESS IIIL-IMMARKARA. Tikketta uffiċjaliI. Informazzjoni meħtieġa1. "Ir-regoli u n-normi tal-KEE",2. L-awtorità taċ-ċertifikazzjoni u l-Istat Membru jew l-inizjali tagħhom,3. In-numru tar-referenza tal-lott,4. Il-pitravi taz-zokkor jew il-pitravi ta’ l-għalf,5. Il-varjetà,6. Il-kategorija,7. Il-pajjiż tal-produzzjoni,8. Il-piż nett jew gross iddikjarat jew in-numru ddikjarat taż-żerriegħa pura,9. Meta l-piż huwa indikat u l-pestiċidi ggrannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittivi u wkoll ir-relattività approssimattiva bejn il-piż taż-żerriegħa pura u l-piż totali,10. Għaż-żerriegħa monoġerma: il-kelma "monoġerma",11. Ġhaż-żerriegħa ta’ preċiżjoni: il-kelma "preċiżjoni".II. Qisien minimi110 × 67 mm.B. It-tikketta ta’ min iforni jew l-informazzjoni fuq l-imballaġġ (pakkett żgħir tal-KEE)L-informazzjoni meħtieġa1. "Pakkett żgħir tal-KEE"2. L-isem u l-indirizz tal-fornitur responsabbli mill-immarkar jew il-marka ta’ l-identifikazzjoni tiegħu,3. In-numru serjali assenjat uffiċjalment,4. Is-servizz li jkun assenja in-numru serjali u l-isem ta’ l-Istat Membru jew l-inizjali tagħhom,5. In-numru tar-referenza jekk in-numru serjali uffiċjali ma jippermettix li l-lott ikun identifikat,6. Il-pitravi taz-zokkor jew il-pitravi ta’ l-għalf,7. Il-varjetà,8. "Iż-żerriegħa ċċertifikata",9. Il-piż nett jew gross jew in-numru ta’ ġemgħat jew taż-żerriegħa pura,10. Meta l-piż ikun indikat u l-pestiċidi grannulati, sostanzi forma ta’ boċċi jew addittivi solidi oħra huma użati, in-natura ta’ l-addittiv u wkoll ir-relattività approssimattiva bejn it-toqol tal-ġemgħat jew taż-żerriegħa pura u l-piż totali,11. Għaż-żerriegħa monoġerma: il-kelma "monoġerma",12. Ġhaż-żerriegħa ta’ preċiżjoni: il-kelma "preċiżjoni"."L-Artikolu 2Id-Direttiva tal-Kunsill Nru 66/401/KEE [5] ta’ l-14 ta’ Ġunju 1966 dwar il-kummerċ taż-żerriegħa tal-pjanti ta’ l-għalf, kif l-aħħar emendata bid-Direttiva Nru 73/438/KEE, għandha tkun emendata kif ġej:1. Is-subparagrafi li ġejjin għandhom ikunu miżjuda m’ l-Artikolu 2(1):"F. Paketti żgħar A tal-KEE: pakketti li jkun fihom taħlita ta’ żerriegħa li mhux intiżi għall-produzzjoni tal-pjanti ta’ l-għalf, b’piż nett li ma jeċċedix iż-2 kg li jeskludu, fejn ikun il-każ, pestiċidi granullati, sostanzi tal-boċċi jew addittivi solidi oħra.G. Pakketti żgħar B tal-KEE: pakketti li jkun fihom iż-żerriegħa ċċertifikata, iż-żerriegħa kummerċjali jew — jekk il-pakketti kkonċernati ma jkunux pakketti żgħar A — taħlita ta’ żerriegħa b’piż nett li ma jeċċedix il-10 kg esklużi, fejn ikun il-każ, pestiċidi grannulati, sostanzi tal-boċċi jew addittivi solidi oħra."2. Fl-Artikolu 8(1) il-kliem "fl-Artikoli 9, 10 jew 10a, liema jkun il-każ", għandhom jinbidlu bil-kliem "fl-Artikoli 9 u 10".3. It-test ta’ l-Artikolu 9 għandu jkun mibdul b’dan li ġej:"L-Artikolu 91. L-Istati Membri għandhom jeħtieġu li l-pakketti taż-żerriegħa bażika, taż-żerriegħa ċċertifikata u taż-żerriegħa kummerċjali, ħlief meta ż-żerriegħa ta’ l-aħħar żewġ kategoriji tieħu l-forma ta’ pakketti żgħar B tal-KEE, ikunu siġillati b’tali mod li meta l-pakkett jinfetaħ, is-siġill jitkisser u ma jkunx jista’ jiġi mwaħħal mill-ġdid.2. L-Istati Membri għandhom jeħtieġu li, ħlief fil-każ ta’ pakketti żgħar B tal-KEE, il-pakketti ma jerġgħux ikunu ssiġillati f’waħda jew aktar okkażjonijiet sakemm dan ma jsirx uffiċjalment. Jekk il-pakketti jerġgħu jkunu magħluqa, il-fatt tas-siġillar mill-ġdid, id-data tas-siġillar mill-ġdid u l-awtorità responsabbli minn dan jitniżżlu fuq it-tikketta kif meħtieġ mill-Artikolu 10(1).3. L-Istati Membri għandhom jeħtieġu li l-pakketti żgħar B tal-KEE jkunu ssiġillati b’tali mod li meta l-pakkett jinfetaħ is-siġill jitkisser u ma jkunx jista’ jiġi mwaħħal mill-ġdid. Il-pakketti ma jistgħux jerġgħu jkunu ssiġillati f’waħda jew aktar okkażjonijiet sakemm dan ma jsirx taħt is-superviżjoni uffiċjali.4. L-Istati Membri jistgħu jipprovdu għal eċċezzjonijiet mill-paragrafi 1 u 2 fil-każ ta’ pakketti żgħar taż-żerriegħa bażika."4. Is-segwenti għandu jkun ibdul minflok is-sezzjoni introduttorja ta’ l-Artikolu 10(1):"1. L-Istati Membri għandhom jeħtieġu li l-pakketti taż-żerriegħa bażika, taż-żerriegħa ċċertifikata u taż-żerriegħa kummerċjali, ħlief meta ż-żerriegħa ta’ l-aħħar żewġ kategoriji tieħu l-forma ta’ pakketti żgħar B tal-KEE…"5. Is-segwenti għandu jkun mibdul minflok l-Artikolu 10(2)(b):"(b) jipprovdu għal eċċezzjonijiet mill-paragrafu 1 fil-każ ta’ pakketti żgħar taż-żerriegħa bażika meta jkunu mmarkati: "Għadda għall-kummerċ fi… (l-Istat Membru kkonċernat) biss"."6. L-Artikoli li ġejjin għandhom ikunu miżjuda ma’ l-Artikolu 10:"L-Artikolu 10a1. L-Istati Membri jeħtieġu li pakketti żgħar B tal-KEE:(a) ikollhom fuq in-naħa ta’ barra bi qbil ma’ l-Anness IV (B) tikketta tal-fornitur, avviż jew timbru stampat f’waħda mil-lingwi uffiċjali tal-Komunità; fil-każ ta’ pakketti trasparenti din it-tikketta tista’ titqiegħed fuq ġewwa, sakemm tista’ tinqara minn ġol-pakkett; fir-rigward tal-kulur tat-tikketta, l-Artikolu 10(1)(a) għandu jkun applikabbli;(b) ikollhom fuq in-naħa ta’ barra jew fuq it-tikketta tal-fornitur kif hemm provvediment dwar dan fis-subparagrafu (a), numru serjali assenjat uffiċjalment; jekk tintuża tikketta uffiċjali li teħel, l-Artikolu 10(1)(a) għandu jgħodd fir-rigward tal-kulur tagħha; il-metodi ta’ kif jitwaħħal l-imsemmi numru serjali jista jkun stabbilit bi qbil mal-proċedura elenkata fl-Artikolu 21.2. L-Istati Membri jistgħu jeħtieġu li t-tikketta uffiċjali li teħel li jkun fiha parti mill-informazzjoni preskritta fl-Anness IV(B) tkun użata biex timmarka l-pakketti żgħar B tal-KEE ppakkjati fit-territorju tagħhom; sakemm l-informazzjoni li tingħata fuq din it-tikketta, l-immarkar li hemm provvediment dwaru fil-paragrafu 1(a) ma jkunx meħtieġ.L-Artikolu 10bL-Istati Membri jistgħu jipprovdu, meta mitluba, li l-pakketti żgħar B tal-KEE taż-żerriegħa ċċertifikata u taż-żerriegħa kummerċjali jkunu ssiġillati u mmarkati uffiċjalment bi qbil ma’ l-Artikoli 9(1) u 10.L-Artikolu 10ċL-Istati Membri għandhom jieħdu l-miżuri kollha meħtieġa biex jassiguraw li, fil-każ ta’ pakketti żgħar ta-żerriegħa, l-identità taż-żerriegħa tista’ tkun iċċekkjata partikolarment fil-ħin meta l-lott taż-żerriegħa jkun mifrud. Għal dan il-għan jistgħu jeħtieġu li l-pakketti ż-żgħar mifruda fit-territorji tagħhom ikunu ssiġillati uffiċjalment jew taħt is-superviżjoni uffiċjali."7. Fl-Artikolu 11 il-kliem "b’ din id-Direttiva" għandu jkun mibdul bil-kliem "fl-Artikolu 4."8. L-Artikolu li ġej għandu jkun mibdul minflok l-Artikolu 13:"L-Artikolu 131. L-Istati Membri għandhom jeħtieġu li ż-żerriegħa tal-pjanti ta’ l-għalf f’forma ta’ taħlit taż żerriegħa ta’ ġeneri varji, speċi jew varjetajiet jew ta’ taħlit li fihom iż-żerriegħatal-pjanti li ma jkunux pjanti ta’ l-għalf bi qbil mat-tifsira ta’ din id-Direttiva jistgħu jkunu kkummerċjalizzati jekk huma intiżi għall-produzzjoni tal-pjanti ta’ l-għalf u jekk varji komponenti tat-taħlita jkunu konformi, qabel ma jitħalltu, mar-regolamenti tal-kummerċ applikabbli dwarhom.2. Minkejja il-paragrafu 1, l-Istati Membri jistgħu wkoll jawtorizzaw il-kummerċ taż-żerriegħa tal-pjanti ta’ l-għalf f’forma ta’ taħlitiet:- jekk dawn it-taħlitiet huma intiżi għall-produzzjoni tal-pjanti ta’ l-għalf, jew- jekk dawn it-taħlitiet ikun fihom żerriegħa ta’ l-ispeċi tal-pjanti li d-dispożizzjonijiet tal-Komunità ma jipprovdux li jistgħu jkunu mħallta maż-żerriegħa tal-pjanti ta’ l-għalf.3. L-Artikoli 8, 9, 10b, 11 u 12 għandhom ikunu applikabbli, u, sakemm, iżda, it-tikketta hija ta’ kulur aħdar, l-Artikoli 10 u 10a. Għal dan l-iskop, il-pakketti żgħar A tal-KEE jkunu kkunsidrati pakketti żgħar B tal-KEE.Iżda, għall-pakketti ż-żgħar A tal-KEE, in-numru serjali assenjat uffiċjalment li hemm provvediment dwaru fil-paragrafu 1(b) ta’ l-Artikolu 10(a) ma jkunx meħtieġ.Meta japplikaw il-paragrafu 2, l-Istati Membri jistgħu jawtorizzaw derogi minn din id-Direttiva għall-pakketti żgħar rigward il-kwantitajiet massimi u l-informazzjoni li għandha tkun ipprovduta meta jsir l-immarkar, jekk dawn il-pakketti jkunu mmarkati: "Għadda għall-kummerċ fi… (l-Istat Membru kkonċernat) biss"."9. Il-paragrafu li ġej għandu jkun mibdul minflok l-Artikolu 14(1):"1. L-Istati Membri għandhom jassiguraw li:- iż-żerriegħa bażika u ż-żerriegħa ċċertifikata li kienet iċċertifikata uffiċjalment u l-ippakkjar tagħha kien immarkat u ssiġillat uffiċjalment, bi qbil ma’ din id-Direttiva,- iż-żerriegħa kummerċjali li kienet eżaminata uffiċjalment u l-imballaġġ tagħha kien immarkat u ssiġillat uffiċjalment, bi qbil ma’ din id-Direttiva,- iż-żerriegħa ċċertifikata li kienet iċċertifikata uffiċjalment u ż-żerriegħa kummerċjali eżaminata uffiċjalment li jieħdu l-forma ta’ pakketti B żgħar tal-KEE li kienu mmarkati u ssiġillati bi qbil ma’ din id-Direttiva,- iż-żerriegħa f’forma ta’ taħlitiet, prodotti bi qbil ma’ din id-Direttiva u mhux intiżi għall-produzzjoni tal-pjanti ta’ l-għalf, li l-imballaġġ tagħhom kien immarkat u ssiġillat bi qbil ma’ din id-Direttiva,ma jkunux suġġetti għall-ebda restrizzjonijiet ta’ kummerċ rigward il-karatteristiċi, il-ħtiġiet ta’ l-eżami, l-immarkar u s-siġillar tagħhom għajr dawk elenkati f’din id-Direttiva."10. Fl-Artikolu 16(2), l-1 ta’ Lulju 1977 għandu jkun mibdul għal l-1 ta’ Lulju 1975.11. It-test ta’ l-Anness IV għandu jkun mibdul b’dan li ġej:"L-ANNESS IVL-IMMARKARA. Tikketta uffiċjaliI. Informazzjoni meħtieġa(a) Għaż-żerriegħa bażika u ż-żerriegħa ċċertifikata:1. "Ir-regoli u n-normi tal-KEE",2. L-awtorità taċ-ċertifikazzjoni u l-Istat Membru jew l-inizjali tagħhom,3. In-numru tar-referenza tal-lott,4. L-ispeċi,5. Il-varjetà,6. Il-kategorija,7. Il-pajjiż tal-produzzjoni,8. Il-piż nett jew gross iddikjarat jew in-numru ddikjarat taż-żerriegħa pura,9. Meta l-piż huwa indikat u l-pestiċidi ggrannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittivi u wkoll ir-relattività approssimattiva bejn il-piż taż-żerriegħa pura u l-piż totali,10. Għaż-żerriegħa ċċertifikata tat-tieni ġenerazzjoni u l-ġenerazzjonijiet ta’ wara ż-żerriegħa bażika: in-numru tal-ġenerazzjonijiet wara ż-żerriegħa bażika,11. Għaż-żerriegħa tal-varjetajiet tal-ħaxix li ma kienux suġġetti għall-eżamijiet dwar il-valur u l-użu tal-miżrugħ tagħhom bi qbil ma’ l-Artikolu 4(2)(a) tad-Direttiva tal-Kunsill Nru 70/457/KEE [1] tad-29 ta’ Settembru 1970 rigward il-katalogu komuni ta’l-ispeċi tal-pjanti agrikoli: "Mhux intiżi għall-produzzjoni tal-pjanti ta’ l-għalf".(b) Ġħaż-żerriegħa kummerċjali:1. "Ir-regoli u n-normi tal-KEE",2. "L-awtorità tas-superviżjoni u l-Istat Membru jew l-inizjali tagħhom",4. In-numru tar-referenza tal-lott,5. L-ispeċi [2],6. Iż-żona tal-produzzjoni,7. Il-piż nett jew gross iddikjarat jew in-numru ddikjarat taż-żerriegħa pura,8. Meta l-piż huwa indikat u l-pestiċidi ggrannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittiv u wkoll ir-relattività approssimattiva bejn il-piż taż-żerriegħa pura u l-piż totali.(ċ) Għat-taħlit ta’ żerriegħa:1. "Taħlit ta’ żerriegħa għall-…. (użu intiż)",2. L-awtorità responsabbli mis-siġillar u l-Istat Membru jew l-inizjali tagħhom,3. In-numru tar-referenza tal-lott,4. Persentaġġ bil-piż tal-komponenti varji murija bl-ispeċi u, fejn ikun il-każ, bil-varjetà; ikun biżżejjed li jingħata l-isem tat-taħlita jekk il-persentaġġ kien innotifikat bil-miktub lix-xerrej u rrikordjat uffiċjalment,5. Il-piż nett jew gross iddikjarat jew in-numru ddikjarat taż-żerriegħa pura,6. Meta l-piż huwa indikat u l-pestiċidi grannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittivi u wkoll ir-relattività approssimattiva bejn il-piż taż-żerriegħa pura u l-piż totali.II. Qisien minimi110 × 67 mm.B. It-tikketta tal-fornitur jew l-informazzjoni fuq l-imballaġġ (pakkett żgħir tal-KEE)Informazzjoni meħtieġa(a) Żerriegħa ċċertifikata:1. "Pakkett żgħir B tal-KEE",2. L-isem u l-indirizz tal-fornitur responsabbli mill-immarkar jew il-marka ta’ l-identifikazzjoni tiegħu,3. In-numru serjali assenjat uffiċjalment,4. Is-servizz li jkun assenja in-numru serjali u l-isem ta’ l-Istat Membru jew l-inizjali tagħhom,5. In-numru tar-referenza jekk in-numru serjali uffiċjali ma jippermettix li l-lott taż-żerriegħa ċċertifikata tkun identifikata,6. L-ispeċi,7. Il-varjetà,8. "Iż-żerriegħa ċċertifikata",9. Il-piż nett jew gross jew in-numru taż-żerriegħa pura,10. Meta l-piż huwa indikat u l-pestiċidi ggrannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittiv u wkoll ir-relattività approssimattiva bejn il-piż taż-żerriegħa pura u l-piż totali,11. Għaż-żerriegħa tal-varjetajiet tal-ħaxix li ma kienux suġġetti għall-eżamijiet dwar il-valur u l-użu tal-miżrugħ tagħhom bi qbil ma’ l-Artikolu 4(2)(a) tad-Direttiva tal-Kunsill Nru 70/457/KEE tad-29 ta’ Settembru 1970 rigward il-katalogu komuni ta’ l-ispeċi tal-pjanti agrikoli: "mhux intiżi għall-produzzjoni tal-pjanti ta’ l-għalf".(b) Iż-żerriegħa kummerċjali:1. "Pakkett żgħir B tal-KEE",2. L-isem u l-indirizz tal-fornitur responsabbli mill-immarkar jew il-marka ta’ l-identifikazzjoni tiegħu,3. In-numru serjali assenjat uffiċjalment,4. Is-servizz li jkun assenja n-numru serjali u l-isem ta’ l-Istat Membru jew l-inizjali tagħhom,5. In-numru tar-referenza jekk in-numru serjali uffiċjali ma jippermettix li l-lott taż-żerriegħa mdaħħla jkun identifikat,6. L-ispeċi [3],7. "Iż-żerriegħa kummerċjali",8. Il-piż nett jew il-piż gross jew in-numru taż-żerriegħa pura,9. Meta l-piz huwa indikat u l-pestiċidi ggrannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittiv u wkoll ir-relattività approssimattiva bejn il-piż taż-żerriegħa pura u l-piż totali.(ċ) Taħlit ta’ żerriegħa:1. "Pakkett żgħir A tal-KEE" jew "pakkett żgħir B tal-KEE",2. L-isem u l-indirizz tal-fornitur responsabbli mill-immarkar jew il-marka ta’ l-identifikazzjoni tiegħu,3. Pakkett żgħir B tal-KEE: in-numru serjali assenjat uffiċjalment,4. Pakkett żgħir B tal-KEE: is-servizz li jkun assenja in-numru serjali u l-isem ta’ l-Istat Membru jew l-inizjali tagħhom,5. Pakkett żgħir B tal-KEE: in-numru tar-referenza jekk in-numru serjali uffiċjali ma jippermettix li l-lott taż-żerriegħa użati jkunu identifikati,6. Pakkett żgħir A tal-KEE: in-numru tar-referenza li jippermetti li l-lott taż-żerriegħa użati jkunu identifikati,7. Pakkett żgħir A tal-KEE: l-Istat Membru jew l-inizjali tiegħu,8. "Taħlit taż-żerriegħa għall-… (użu intiż)",9. Il-piż nett jew il-piż gross jew in-numru taż-żerriegħa pura,10. Meta l-piż huwa indikat u l-pestiċidi grannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittivi u wkoll ir-relattività approssimattiva bejn il-piż taż-żerriegħa pura u l-piż totali,11. Persentaġġ bil-piż tal-komponenti varji murija bl-ispeċi u, fejn ikun il-każ, bil-varjetà; ikun biżżejjed li tingħata parti minn din l-informazzjoni, hekk kif Stat Membru jista’ jippreskrivi għall-pakketti ż-żgħar prodotti fit-territorju tagħhom, u r-referenza tat-tip ta’ taħlita jekk il-proporzjon tal-piż jista’ jkun ikkomunikat lix-xerrej meta mitlub u kien irrekordjat uffiċjalment."L-Artikolu 3Id-Direttiva tal-Kunsill Nru 66/402/KEE [6] ta’ l-14 ta’ Ġunju 1966 dwar il-kummerċ taż-żerriegħa taċ-ċereali, kif l-aħħar emendata bid-Direttiva Nru 73/438/KEE, għandha tkun emendata kif ġej:1. Il-paragrafu li ġej għandu jkun miżjud ma’ l-Artikolu 9:"3. L-Istati Membri jistgħu jipprovdu għal eċċezzjonijiet mill-paragrafu 1 fil-każ ta’ pakketti żgħar."2. Il-kliem li ġejjin għandhom jiddaħħlu bħala 8a u 6 rispettivament fis-subparagrafi (a) u (b) ta’ l-Anness IV(A):"Meta l-piż huwa indikat u l-pestiċidi grannulati, is-sostanzi forma ta’ boċċi jew l-addittivi solidi oħrajn huma użati n-natura ta’ l-addittiv u wkoll ir-relattività approssimattiva bejn il-piż taż-żerriegħa pura u l-piż totali."L-Artikolu 4Id-Direttiva tal-Kunsill Nru 66/403/KEE [7] ta’ l-14 ta’ Ġunju 1966 dwar il-kummerċ tal-patata taż-żriegħ, kif l-aħħar emendata bid-Direttiva Nru 73/438/KEE, għandha tkun emendata kif ġej:Is-subparagrafu li ġej għandu jkun miżjud ma’ l-Artikolu 9:"3. L-Istati Membri jistgħu jipprovdu għal eċċezzjonijiet mill-paragrafu 1 fil-każ ta’ pakketti żgħar."L-Artikolu 5Id-Direttiva tal-Kunsill Nru 69/208/KEE [8] tat-30 ta’ Ġunju 1969 dwar il-kummerċ taż-żerriegħa tal-pjanti taż-żejt u tal-fibra, kif l-aħħar emendata bid-Direttiva 73/438/KEE għandha tkun emendata kif ġej:1. Il-paragrafu li ġej għandu jkun miżjud ma’ l-Artikolu 9:"3. L-Istati Membri jistgħu jipprovdu għal eċċezzjonijiet mill-paragrafu 1 fil-każ ta’ pakketti żgħar."2. Fl-Artikolu 15(2), l-1 ta’ Lulju 1977 għandu jkun mibdul bi fl-1 ta’ Lulju 1975.3. Il-kliem li ġejjin għandhom jiddaħħlu bħala 10 u 9 rispettivament fis-subparagrafi (a) u (b) ta’ l-Anness IV(A):"Meta l-piż huwa indikat u l-pestiċidi ggrannulati, is-sostanzi forma ta’ boċċi jew l-addittivi solidi oħrajn huma użati, in-natura ta’ l-addittiv u wkoll ir-relattività approssimattiva bejn il-piż taż-żerriegħa pura u l-piż totali."L-Artikolu 6L-Istati Membri għandhom, sad-dati msemmija hawn taħt mill-aktar tard, iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi mad-dispożizzjonijiet ta’ din id-Direttiva:- l-1 ta’ Lulju 1975 fil-każ ta’ l-Artikolu 2(10) u l-Artikolu 5(2),- l-1 ta’ Lulju 1980 fil-każ ta’ l-Artikolu 2(6) f’dak li jirrigwardja l-Artikolu 10(1)(b),- l-1 ta’ Lulju 1977 fil-każ tad-dispożizzjonijiet l-oħra ta’ din id-Direttiva.L-Artikolu 7Din id-Direttiva hija indirizzata lill-Istati Membri.Magħmula fil-Lussemburgu, fis-26 ta’ Ġunju 1975.Għall-KunsillIl-PresidentP. Barry[1] ĠU C 62, tal-31.7.1973, p. 37.[2] ĠU C 8, tal-31.1.1974, p. 19.[3] ĠU 125, tal- 11.7.1966, p. 2290/66.[4] ĠU L 356, tas-27.12.1973, p. 79.[5] ĠU 125, tal- 11.7.1966, p. 2298/66.[1] ĠU L 225, tat-12.10.1970, p. 1.[2] Għall-lupini, għandu jkun speċifikat jekk humiex lupini morri jew ħelwin.[3] Għall-lupini, għandu jkun speċifikat jekk humiex lupini morri jew ħelwin.[6] ĠU 125, tal- 11.7.1966, p. 2309/66.[7] ĠU 125, tal- 11.7.1966, p. 2320/66.[8] ĠU L 169, ta’ l-10.7.1969, p. 3.--------------------------------------------------